Srpski turisti i Grčka - šta uraditi sa uplaćenim aranžmanima - Report.rs\nBy Milos K. 09/17/2020 Lifestyle, Najnovije\nSrpski turisti i dalje neće moći da pređu grčku granicu, nakon odluke tamošnjih vlasti da produže postojeću zabranu ulaska.\nOvakva procena, zvanično se donosi nakon analize epidemiološke situacije, koju su Grci ocenili kao rizičnu. Šta uraditi sa već uplaćenim aranžmanima i da li se nazire rešenje ovog problema?\nOdluka grčkih vlasti da granice ove zemlje i dalje budu zatvorene za srpske državljane, barem do 30. septembra, promenila je planove za ovogodišnje letovanje mnogim domaćim turistima. Pitanje koje se nakon toga otvorilo je – šta da rade oni građani koji su aranžmane uplatili, ali ih pod ovakvim okolnostima ipak neće iskoristiti.\nPotpredsednik Nacionalne asocijacije turističkih agencija Srbije, Milan Lainović, objasnio je za N1 koje opcije na raspolaganju imaju domaći turisti.\n“Ono što smo u ovom trenutku mogli da odradimo to su ove destinacije kao što je bila Turska, Egipat, Albanija i Hrvatska, gde su ljudi mogli da biraju, ako su već uplatili Grčku. Ako nisu, oni će to moći da iskoriste sledeće godine, a novac može da im se vrati tek 1. januara 2022. godine”.\nKako zvanično stoji u Službenom listu Grčke, zajedničkom odlukom ministara srpskim državljanima, kao građanima trećih zemalja izvan Evropske unije ulazak je zabranjen, međutim iz Yute navode da je pokrenuta domaća inicijativa kojom se od nadležnih grčkih institucija zahteva barem selektivan ulazak turističkih radnika, kako bi pokušali da nađu rešenje za situaciju koja traje od polovine jula.\n“Ono što mi očekujemo i na šta stavljamo veliki akcenat je da pokušamo barem poslovno da uđemo u Grču, ako u Grčku sada ne možemo da uđemo iz više razloga. Mi smo pokrenuli inicijativu da turistički radnici, tj. direktori i ljudi koji se bave zakupom kapaciteta hotelskog i apartmanskog dela prosto uđemo u Grčku i pokušamo da razgovaramo sa našim partnerima o tome koji su naši koraci za ovu i sledeću sezonu. Prosto je neverovatno da mi kao poslovni koji radimo sa Grčkom preko 30 godina nećemo moći da uđemo uz sve testove koji oni budu tražili – da odemo da razgovaramo i nađemo rešenje za sledeću sezonu, ako ne za ovu sada”, kaže sagovornik N1.\nLainović dodaje da je van Srbije trenutno oko 70.000 turista, a ono što štvara konfuziju jeste i podatak da zemlje poput Rumunije i Bugarske imaju više zaraženih u odnosu na Srbiju, a da su grčke granice za njih i dalje otvorene. “Mi se pitamo i postavljamo mnoga pitanja našim grčkim partnerima i administraciji Grčke – da li je to stav Evrospke unije ili je to stav vlade Grčke, mi to u ovom trenutku ne znamo. Mi se nadamo da ćemo uskoro dobiti neke konkretne informacije šta raditi dalje, jer znate da svake godine u Grčku ode preko 700.000 grčkih turista, što je ozbiljan i veliki broj. Ove godine imamo veliki broj zakupa i mnogo novca u Grčkoj, što predstavlja ozbiljan problem za sve tur-operatore i ljude koji su platili aranžmane preko turističkih agencija”.\nČlanovi Kriznog štaba najavili su da će od petka u 18 časova na snagu stupiti i novo pravilo za domaće turiste koji trenutno letuju van zemlje, a koje odnosi na obavezan nadzor prilikom ulaska u zemlju, koje ne bi trebalo da utiče na slobodu kretanja.\nSrpski državljani biće dužni da se 24 sata po ulasku u zemlju jave najbližoj kovid ambulanti, ili epidemiologu u nadležnom zavodu, a u obzir dolazi i mogućnost samoprocene, pa čak i telefonsko ili elektronsko javljanje radi radljeg nadzora.\naranžmani Grcka letovanje turisti Yuta\nTuriste u Crnoj Gori očekuju oko 30 odsto više cene


Obama: Romniju nedostaju ozbiljne ideje\nAmerički predsednik Barak Obama izjavio je juče da su stavovi njegovog republikanskog rivala Mita Romnija o ekonomskim i socijalnim pitanjima ekstremni i da mu nedostaju ozbiljne ideje.\nU intervjuu agenciji AP, Obama je, nastojeći da diskredituje Romnija, naveo i da se njegov rival bavi faktički nepoštenim argumentima što bi uskoro moglo da mu se osveti u predstojećim direktnim debatama uoči izbora u novembru.\nGovoreći o Romniju, Obama je svog oponenta prikazao kao nekog ko će svoje iznete ekstremne stavove o ekonomiji i socijali pokušati da ostvari, bez obzira da li zapravo veruje u njih ili ne.\n"Ne sumnjam da će on sprovesti neke od stvari o kojima je govorio, bez obzira na to da li u njih veruje ili ne", kazao je američki predsednik.\nObama je u intervjuu za AP govorio i o tome kako bi upravljao u svom drugom mandatu. Istakao je da bi bio spreman da napravi niz kompromisa sa republikancima, iako nije precizirao o kakvim ustupcima bi se radilo.\nRomni, glavni Obamin rival, sebe je u javnosti predstavio kao čoveka okrenutog biznisu u predizbornoj trci u kojoj je ekonomija ključno pitanje, zadobivši tako pažnju glasača zabrinutih zbog nezaposlenosti i pravca u kojem idu SAD, navodi AP.\nObamine poruke upućene tokom intervjua često su zato delovale kao da su upućene umerenim i nezavisnim glasačima koji bi mogli odlulčiti izbore, ocenjuje AP.


Dajmleru u trećem kvartalu porastao profit › Made-in-Germany.rs\nDajmleru u trećem kvartalu porastao profit\nNemački Daimler, proizvođač luksuznih vozila Mercedes-Benz i kamiona Frajtlajner, ostvario je u trećem kvartalu ove godine rast profita, zbog smanjenja troškova i povećanja prodaje automobila nakon ukidanja restriktivnih zdravstvenih mera.\nBudući da su visoko profitabilna vozila poput GLA, GLB i GLS povećala zaradu Dajmlera, na šta je uticao i ekonomski oporavak Kine, kompanije je povećala izglede za očekivanu zaradu u narednom periodu, rekao je finansijski direktor Harald Vilhelm i dodao da je postojeća verzija luksuzne limuzine S-klase takođe dobro prošla iako je zamenjena novim modelom.\nNemački proizvođač vozila je saopštio kako očekuje da će operativna zarada za ovu godinu biti jednaka onoj iz 2019. godine, pre pojave pandemije korona virusa, iako je prethodno prognozirala da će ostveni profit biti ispod prošlogodišnjeg, prenosi agencija Asošiejted pres.\nKvartalna neto dobit Dajmlera porasla je na 2,16 milijardi eura, što je za 19 posto više u odnosu na 1,81 milijardu eura u istom kvartalu pre godinu dana, čime je umanjen neto gubitak od 1,9 milijardi eura iz drugog kvartala i perioda zaključavanja zemlje.\nDajmlerovi prihodi od prodaje opali su za sedam procenata, na 40,28 milijardi eura, međutim, kompanija je i dalje povećavala dobit prodajom profitabilnijih vozila i smanjujući ukupne troškove.\nNova verzija „mercedesa“ podigla „Dajmleru“ profit\nPad prodaje Daimlera na početku godine\nOd MiG na 26/10/2020 / AKTUELNO / Ostavite komentar


SELEKTOR STOLICA ODABRAO 25 IGRAČA ZA AMERIČKU TURNEJU: Na spisku 3 fudbalera Partizana, nigde nikoga iz Zvezde! - TopVesti.rs\nMladi fudbaleri optimisti pred američku turneju\nItalijani pišu: Zvezda završila transfer napadača za 1,5 miliona evra!\nVršilac dužnosti selektora fudbalske reprezentacije Srbije Ilija Stolica saopštio je danas spisak od 25 igrača na koje računa za predstojeće prijateljske utakmice protiv Dominikanske Republike i SAD. Fudbalska reprezentacija Srbije koju gotovo kompletno čine igrači iz domaćeg šampionata igraće ; protiv Dominikanske Republike 26. januara u Santa Domingu\nReprezentacija Srbije koju gotovo kompletno čine igrači iz domaćeg šampionata odigraće dve prijateljske utakmice, protiv Dominikanske Republike 26. januara u Santa Domingu i 31. januara protiv Sjedinjenih Američkih Država u Orlandu. Selekciju će predvoditi selektor mlade reprezentacije Ilija Stolica koji je odlučio da pošalje poziv sledećim igračima\nSelektor mlade reprezentacije Ilija Stolica, koji će voditi seniorsku selekciju Srbije na prijateljskim utakmicama u Dominikanskoj Republici i Sjedinjenim Američkim Državama, pozvao je 25 igrača, među kojima su Nikola Stevanović i Nikola Aksentijević iz Radničkog iz Niša i Milan Makarić iz surduličkog Radnika . Spisak igrača; foto: Fudbalski savez\nStolica saopštio spisak mlade fudbalske reprezentacije Srbije\nBEOGRAD - Selektor mlade fudbalske reprezentacije Srbije Ilija Stolica, koji će voditi selekciju na američkoj turneji krajem januara, saopštio je spisak 25 igrača na koje računa za mečeve protiv Dominikanske Republike i SAD. Na spisku su uglavnom fudbaleri iz Superlige, ali bez igrača Crvene zvezde. Pozvani su: Golmani: Đorđe Petrović (Čukarički),\nBEOGRAD: Selektor mlade fudbalske reprezentacije Srbije Ilija Stolica, koji će voditi selekciju na američkoj turneji krajem januara, saopštio je spisak 25 igrača na koje računa za mečeve protiv Dominikanske Republike i SAD. Foto: Ilija Stolica Foto: Dnevnik.rs/F. Bakić Na spisku su uglavnom fudbaleri iz Superlige, ali bez igrača Crvene zvezde. Pozvani\nStolica pozvao 25 igrača za januarske mečeve!\nReprezentacija Srbije, koju gotovo kompletno čine igrači iz domaćeg šampionata, odigraće dve prijateljske utakmice - protiv Dominikanske Republike 26. januara u Santa Domingu i 31. januara protiv Sjedinjenih Američkih Država u Orlandu. Ilija Stolica, Foto: FSS Selekciju će predvoditi selektor mlade reprezentacije Ilija Stolica , koji je odlučio da\nSrbija igra protiv Dominikanske Republike 26. januara u Santa Domingu i protiv SAD u Orlandu, pet dana kasnije Selektor mlade fudbalske reprezentacije Srbije Ilija Stolica , koji će voditi selekciju na američkoj turneji krajem januara, saopštio je spisak 25 igrača na koje računa za mečeve protiv Dominikanske Republike i SAD. Na spisku su uglavnom fudbaleri\nOkuplja se fudbalska reprezentacija Srbije pod novim selektorom Ilijom Stolicom. Reprezentacija Srbije koju gotovo kompletno čine igrači iz domaćeg šampionata odigraće dve prijateljske utakmice. Prvu protiv Dominikanske Republike 26. januara u Santa Domingu i 31. januara protiv Sjedinjenih Američkih Država u Orlandu. Selekciju će predvoditi selektor\nNa spisku su gotovo isključivo fudbaleri koji nastupaju u Linglong Superligi Srbije, kao i jedan član Vankuvera. 40880894 Spisak reprezentativaca za turnerju u SAD Ilija Stolica će kao vršilac dužnosti selektora fudbalske reprezentacije Srbije, predvoditi nacionalni tim protiv Dominikanske republike i SAD-a. Na spisku se nalaze: Golmani: Đorđe Petrović


Javni poziv za dostavljanje potvrde o školovanju @ InfoBijeljina \nJavni poziv za dostavljanje potvrde o školovanju\nFond za penzijsko i invalidsko osiguranje /PIO/ Republike Srpske pozvao je korisnike porodične penzije da najkasnije do 25. oktobra dostave potvrdu o redovnom školovanju.\nOvu potvrdu dostavljaju studenti dobi od 19 do 26 godina koji primaju porodičnu penziju. U penzijskom fondu Srpske ima 4.264 ovih korisnika.\nFond je pozvao korisnike porodične penzije da blagovremeno dostave školske potvrde u najbližu poslovnicu Fonda PIO za korisnike u Republici Srpskoj, a za korisnike van Republike u nadležnu filijalu Fonda PIO, da bi isplata penzije mogla biti nastavljena nesmetano.\nU saopštenju se navodi da su o obavezi dostavljanja potvrde o školovanju korisnici porodične penzije na redovnom školovanju obaviješteni i pisanom porukom na čeku za isplatu penzije za avgust i septembar.\nU slučaju nedostavljanja potvrde o redovnom školovanju u navedenom roku smatra se da dijete-korisnik porodične penzije više nije na redovnom školovanju, nakon čega se vrši obustava isplate.\nIz Fonda napominju da će, u okviru zakonskog postupanja i sprovođenja trajne akcije "Stop prevarama do penzije pošteno", dostavljene školske potvrde provjeriti kod škola ili fakulteta, kao izdavaoca tog dokumenta.


Kampanja “Zaštitimo pešake“ | Energetski portal Srbije\nKampanja “Zaštitimo pešake“\n31.05. 2018 Vesti | Mobilnost\nKampanja “Zaštitimo pešake“ Saveta za bezbednost saobraćaja – Sekretarijata za saobraćaj, počinje sutra emitovanjem istoimenog video spota na nacionalnim televizijama.\nOsnovna poruka spota je “Saobraćajne nezgode se ne dešavaju drugima!“\nGrad Beograd ulaže značajna sredstva za poboljšanje saobraćajne infrastrukture, odnosno za modernizaciju ulične mreže.\nTo podrazumeva modernizaciju saobraćajne signalizacije i opreme, naročito u zonama sa povećanim prisustvom dece i pešaka. Pomenute aktivnosti će se nastaviti i u narednom periodu, kako bi se uticaj faktora puta i okruženja na rizik nastanka saobraćajnih nezgoda, sveo na najmanju moguću meru.\nRezultate sistematičnog rada na unapređenju bezbednosti saobraćaja oslikavaju činjenice da se, u poslednjih deset godina, prosečno godišnje, broj teško povređenih smanjuje za 30, a broj poginulih u saobraćaju, smanjuje za 10 lica.\n2017. godine broj poginulih u saobraćaju u Beogradu je, po prvi put, ispod 100.\nKada je u pitanju struktura nastradalih učesnika u saobarćaju, u Beogradu, slično evropskim gradovima približne veličine, pešaci predstavljaju kategoriju učesnika koja je najugroženija, tako da gotovo svaki četvrti poginuli učesnik u saobraćaju – PEŠAK!\nU cilju rešavanju ovog izuzetno velikog problema, grad Beograd je doneo odluku da, pored investiranja u kvalitet ulične mreže, svoje aktivnosti usmeri i na značajan resurs za unapređenje bezbednosti koji predstavljaju sami učesnici u saobraćaju, odnosno njihovo ponašanje, razumevanje pravila i propisa i njihovo prihvatanje sa svešću da su propisi uspostavljeni u njihovom najboljem interesu.\nKampanja “Zaštitimo pešake!“ je poziv svim učesnicima u saobraćaju, a pre svega vozačima, da obrate naročitu pažnju na pešake kao najugroženiju kategoriju učesnika u saobraćaju.\nPažnja vozača mora biti usmerena na put, ali i na neposredno saobraćajno okruženje, a brzina u skladu sa uslovima puta.\nStrpljenje da se pešacima ustupi prvenstvo prolaza, ali i tolerancija prema potrebama, pa čak i prema greškama drugih učesnika u saobraćaju, od izuzetnog su značaja za smanjenje rizika nastanka saobraćajnih nezgoda.


Slobodna Hercegovina » Dučićev “bukvar za diplomate” promovisan u Trebinju\nU Muzeju Hercegovine večeras je promovisana knjiga „Aneksija BiH i srpsko pitanje“, čiji je autor pjesnik i diplomata Jovan Dučić iz dana ranog diplomatskog službovanja u Italiji.\nPovodom 140 godina od rođenja velikog pjesnika, knjigu je objavilo Udruženje Trebinjaca u Beogradu „Jovan Dučić“, a sadrži Dučićev tekst o geopolitičoj i istorijskoj poziciji Bosne i Hercegovine na izvornom talijanskom i u prevodu na srpski jezik.\nVršilac dužnosti direktora Arhiva Jugoslavije Miladin Milošević, koji je prije dvadesetak godina u fundusu Narodne biblioteke Srbije našao ovu knjigu-brošuru, istakao je da je ona nastala još 1908. godine, kada je predsjednik tadašnje srpske Vlade Nikola Pašić Dučića poslao u Rim da radi na propagandi protiv austrougarske aneksije BiH.\nMilošević je pojasnio da je brošuru Dučić napisao na italijanskom jeziku, jer je bila namijenjena poslanicima italijanskog parlamenta, sa ciljem da utiče na njihov stav povodom aneksije, te da je na srpski jezik prevedena tek 1993. godine, kada je i prvi put objavljena u časopisu „Književnost“.\n„Knjiga Dučića pokazuje kao vrsnog poznavaoca istorije, posebno prilika na Balkanu, odnosa velikih sila i njihovih interesa na prostoru Bosne i Hercegovine. Sve je to Dučić izložio u ovoj brošuri suptilnim jezikom diplomate“, istakao je Milošević.\nU ime izdavača Žarko J. Ratković, predsjednik Udruženja Trebinjaca u Beogradu „Jovan Dučić“, rekao je da Dučić „nije bio samo veliki pjesnik, već i nedostižan u istoriji, koja mu je uz diplomatiju bila svojevrsna intelektualna strast.“\n„Nikad nam nije trebalo više diplomatskog umijeća, nego ovih i dana koji tek dolaze. Zato bi svaki diplomata trebalo da na polici ima ovu knjigu, kao svojevrsni bukvar“, rekao je Ratković.\nKnjiževnik Božidar Glogovac podsjetio je da Dučić nije bio samo „knez pjesnika“, već i intelektualac širokog interesovanja i bogate erudicije. „Fascinantna je i zapanjujuća njegova želja za saznavanjem svijeta. Podjednako se interesovao za istoriju filozofije, umjetnosti i religije, arheologiju, antropologiju i geografiju. Iz njegovih sjajnih eseja izviru misli dostojne neba“, istakao je Glogovac.\nGovoreći o istorijskim okolnostima koje su prethodile austrougarskoj aneksiji BiH i prilikama nakon ovog zavojevačkog čina, kustor Muzeja Hercegovine istoričar Zoran Mijanović zaključio je da je Dučić u svojoj brošuri talijanskim parlamentarcima „kao pravi vizionar predvidio sva ona tragična dešavanja Velikog rata, koja su uslijedila kao posljedica aneksije i Berlinskog kongresa“.\nU ime organizatora promocije, Centra za informisanje i obrazovanje Trebinje, direktor ove ustanove Milan Grubač rekao je da je „istorijski kontekst, i nakon skoro vijek i po od Dučićevog rođenja, jednako neizvjestan u pogledu srpskog nacionalnog pitanja“, zbog čega je „za širenje istinitije i objektivnije slike o Srbima i srpskom pitanju“ Dučićeva knjiga i danas važna, kao inspirativno i instruktivno štivo.\n„Ovakve knjige će pomoći jer govore da se iza našeg čvrstog, a nekad i isključivog stava, ne krije nikakva mitska svijest ili arogancija, nego teška i kroz istoriju uglavnom dramatična geostrateška pozicija u inače vrućoj balkanskoj zoni“, rekao je Grubač.\nAko želite poručiti ovu dragocenu knjigu, pročitajte ovo.


Sirija pod lupom međunarodne zajednice zbog hemijskog oružja\nUpotreba hemijskog oružja zacrtana je kao crvena linija preko koje Zapad neće preći. Analitičari istovremeno upozoravaju da će biti izuzetno teško dokazati da je hemijsko oružje upotrebljeno u konfliktu, pre svega zbog toga što je međunarodnim inspektorima onemogućen pristup u Siriju.\n“Ukoliko inspektorima nije omogućen rad na terenu, to bi bez sumnje bila velika prepreka za pružanje bilo kakvog dokaza da je oružje upotrebljeno. Zaista, najviši standardi podrazumevaju da imate inspektore, obučene eksperte na terenu, koji bi imali neometani pristup mestu incidenta, razgovarali sa žrtvama i svedocima, ispitali uzroke tla, što bi potom mogli da testiraju u više nezavisnih registrovanih laboratorija”, kaže ekspert za hemijsko oržje iz Saveta za spoljne odnose u Vašingtonu Gregori Koblenc.\nZapadne vlade traže samo da se dopusti UN inspektorima da odu u Siriju i ispitaju više mesta na kojima se sumnja da je upotrebljeno hemijsko oružje. Obe strane unutar te države razorene građanskim ratom, jedna drugu optužuju da su primenile nedopustivo oružje, zbog čega je međunarodna zabrinutost dramatično narasla poslednjih dana.\nSjedinjene Države su saopštile da imaju dokaze o upotrebi hemijskog oružja ali je predsednik Barak Obama precizirao da se mora utvrditi kako je, gde i ko eventualno učinio to delo. Istovremeno na Kipru su već stacionirani eksperti Ujedinjenih nacija, koji čekaju samo dozvolu Damaska pa da krenu ka Siriji. Međutim, tamošnji ministar informisanja Omran al-Zoubi izjavio je za rusku televiziju da, njegova Vlada to ne želi da učini, jer “Amerikanci žele da manipulišu pitanje kako bi ponovili irački primer”.\nNaš sagovornik međutim podvlači, da sve i da dozvola bude dobijena vrlo je neizvestan rezultat koji bi eventualno mogao da bude postignut na terenu:\n“Problem jeste takozvani lanac čuvanja. Kako da znate da su dokazi koje ste doneli na analizu zaista došli sa mesta za koje tvrdite da su nabaljveni, da li su zaista došli sa konkretne žrtve, da su pravilno skladištene i da nisu zamenjeni u tranzitu na putu u laboratoriju zarad analize”\nPoseban problem je što je tokom vremena sve teže detektovati hemijske agense. Koblentz upozorava da je za registrovanje sarina, na primer, potrebno da prođu dani ili nedelje, nikako meseci.


Tanjug 23. jula 2019. 17:38\nPODGORICA – Upravni odbor Komorskog investicionog foruma Zapadnog Balkana (KIF ZB) zabrinut je zbog toga što region ulaže u infrastrukturu, a gradi barijere.\n„Nažalost, politička situacija ne dozvoljava poslovnoj zajednici napredak i željno očekivano kreiranje povoljnijeg poslovnog ambijenta koji bi doprineo većoj konkurentnosti privreda regiona“, istaknuto je danas u Podgorici na sednici Upravnog odbora Komorskog investicionog foruma Zapadnog Balkana.\nDa je Komorski investicioni forum Zapadnog Balkana na dobrom putu potvrđuje i činjenica da je KIF partner EBRD-u, Evropskoj komisiji, RČ-u, CEFTA Sekretarijatu, GIZ-u, ADA-i, kao i partnerskim komorama WKO i DIHK.\nSastanku Upravnog odbora prethodio je sastanak mreže nacionalnih koordinatora Komorskog investicionog foruma, kao i sastanak sa predstavnicima CEFTA Sekretarijata i GIZ-a.\nUpravni odbor pozdravlja početak zajedničkog upravljanja graničnim prelazom Tabanovci-Preševo između Srbije i Severne Makedonije od 1. avgusta, što će u velikoj meri doprineti bržem protoku ljudi i robe i očekuje da će isti projekat biti realizovan i u ostalim ekonomijama regiona.\nTakođe je najavljeno učešće predsednika komora, članica KIF-a, na predstojećoj konferenciji „Izazovi izvoza“ koja se održava 29. avgusta u Sarajevu u okviru projekta „100 Najvećih“ , kao i Gala ceremoniji dodele priznanja „100 Najvećih“ 18. septembra, takođe u Sarajevu, navodi se u saopštenju PKS.\nItalija priprema novi paket mera pomoći od 20 milijardi evra\nU prodaji džin sa biljem iz bašte Bakingemske palate\nEkonomisti: Neće biti novca u budžetu Srbije za povećanje…\nManje falsifikovanog novca-najčešći 100 evra i 1.000 RSD\nPutin:Mere ek. oporavka da budu integrisane u nac. projekte


Resurs Centar | YIHR: Prestanite da od Srbije pravite sigurnu kuću za Mladića\n10 Jun YIHR: Prestanite da od Srbije pravite sigurnu kuću za Mladića\nPosted at 11:03h in Vesti iz sektora\tby\tVukašin Obradović\nReakcije vlasti Republike Srbije, povezanih lica i medijske mašinerije na presudu Ratku Mladiću i izveštaj MMKS Savetu bezbednosti su sramotni pokušaj da se izbegne odgovornost, potpiruje nacionalistička histerija i produbi nepoverenje između građana Srbije i ostatka sveta, navodi Inicijativa mladih za ljudska prava (YIHR).\nApsolutno je netačna izjava premijerke Brnabić da je Srbija “posvećena istraživanju svih ratnih zločina, svih zločina, kao i za privođenje optuženih i kažnjavanje odgovornih za zločine”\nU slučaju Ratka Mladića, Srbija je naprotiv bila sigurna kuća za Ratka Mladića i figurativno i bukvalno. Institucije Srbije nikada nisu otkrile i osudile ko je skrivao Mladića od pravosuđa 15 godina, ko je odgovoran za to što je iako u bekstvu redovno primao vojnu penziju – i najbolnije od svih ovih pitanja – ko je i zbog čega ubio dvojicu dvadesetjednogodišnjaka – Dragana Jakovljevića i Dražena Milovanovića, gardiste na straži u Topčideru oktobra 2004. godine.\nInstitucije Srbije nisu istražile niti utvrdile odgovornost za zatvaranje Bošnjaka koji su u bekstvu od snaga Ratka Mladića iz zaštićenih zona Žepa i Srebrenica preko Drine pobegli u Srbiju, i bili zatočeni u logorima Šljivovica i Mitrovo polje u Srbiji, i izloženi mučenju i ponižavanju u leto 1995. godine, ili deportovani nazad u ruke Vojsci Republike Srpske.\nJasno je da ne postoji nikakva volja Srbije za istraživanje ratnih zločina i drugih krivičnih dela povezanih sa genocidom u Srebrenici i ratom u BiH.\nTakođe su veoma licemerni i prožeti neistinama apeli predsednika Vučića da osuđeni pred Tribunalom služe svoje kazne u Srbiji, i njegova izjava “da je Srbija spremna da preuzme svoje obaveze u izvršavanju presuda koje su donete prema državljanima Srbije, uz nadzor Mehanizma i poštovanje svih ovlašćenja”.\nU Srbiji ne samo da se ne izvršavaju presude Tribunala, već su potpuno ignorisane. Vojislavu Šešelju nije oduzet poslanički mandat nakon presude Tribunala, iako je Zakon o izboru narodnih poslanika jasan – da poslanik gubi mandat nakon što je osuđen na zatvorsku kaznu dužu od 6 meseci. Osuđenim pripadnicima Vojske nisu oduzeti činovi iako je Zakon o vojsci jasan da se čin gubi u slučaju osude na kaznu zatvora dužu od godinu dana. Zločinci u Srbiji ne gube privilegije, dobijaju zaštitu i promociju od strane državnih organa i paradržavnih medija. Krivični zakonik ne zabranjuje negiranje presuda Tribunala u Hagu, kao što zabranjuje negiranje presuda za ratne zločine Međunarodnog krivičnog suda i domaćih sudova.\nSramni su pokušaji da se krivica za nedostatak pomirenja u regionu svali na Tribunal u Hagu. Negatore genocida i promotere ratnih zločinaca iz srpske vlasti pitamo – a šta ste vi uradili za pomirenje u regionu? Šta su institucije koje vodite i predstavljate uradile na otkrivanju ratnih zločina, krivičnom progonu ratnih zločinaca, priznanju i pravdi za žrtve ratnih zločina, utvrđivanju sudbina nestalih lica, popisu žrtava ratova 90ih rasvetljavanju okolnosti pod kojima su stradali?\nSrbija je dugo bila sigurna kuća za ratne zločince, i danas je za neke, poput Novaka Đukića. Srbija nažalost nije faktor pomirenja u regionu, koliko god pokušala sebe tako da nazove. Srbiji koja slavi i štiti zločince niko ne veruje, i niko ne želi da pruži ruku, ističe Inicijativa mladih za ljudska prava (YIHR).\npresuda, Ratko Mladić, YIHR


Stojanović i Danilović zadržale svoje pozicije na WTA listi\nLONDON: Srpske teniserka Nina Stojanović zadržala je 95. mesto na novoj WTA listi sa 839 bodova, kao i Olga Danilović koja je i dalje 157. igračica sveta. Australijanka Ešli Barti i dalje je prva igračica sveta, iza nje je Japanka Naomi Osaka, dok… »\nBez promena na WTA listi: Nina Stojanović zadržala 95. poziciju\nSrpska teniserka Nina Stojanović zadržala je 95. poziciju na objavljenoj WTA listi. Stojanović na 95. mestu ima 839 bodova i jedina je srpska teniserka medju najboljih 100 na svetu. Istu poziciju kao i prošle nedelje zadržala je i Olga Danilović… »\nBrisanje bez osnova: Policija pročešljala zvornički katastar\nPOLICAJCI Policijske uprave Zvornik, podneli su Okružnom javnom tužilaštvu u Bijeljini, izveštaj o počinjenom krivičnom delu protiv sugrađanina B.S. iz Zvornika, zbog sumnje da je počinio krivično delo zloupotreba službenog položaja ili… »\nOsnovni sud u Prištini odobrio zahtev Specijalnog tužilaštva za povlačenje naloga za hapšenje Radoičića. Osnovni sud u Prištini odobrio je zahtev Specijalnog tužilaštva za povlačenje naloga za hapšenje potpredsednika Srpske liste Milana… »\nPRIŠTINA: Osnovni sud u Prištini odobrio je zahtev Specijalnog tužilaštva za povlačenje naloga za hapšenje potpredsednika Srpske liste Milana Radoičića. Kako navodi prištinska ''Koha ditore'', nalog za hapšenje povučen je 23. februara, na… »\nSATANAK predsednika Srbije Aleksandra Vučića sa Srbima na Kosovu i Metohiji bio je veoma važan, pre svega zbog jedinstva, izjavio je večeras potpredsednik Srpske liste Dalibor Jevtić. On je u emisiji ''Hit tvit'' na TV Pink rekao i da je vakcinacija… »\nKusturica o članstvu u SANU: Brišite me sa spiska! Podržavate soroševsku okupaciju KiM\nReditelj Emir Kusturica je u autorskom tekstu za portal “Iskra” obrazložio razloge za povlačenje kandidature za članstvo u Srpskoj akademiji nauka i umetnosti, između ostalog navodeći da ne veruje u dobre namere predsednika SANU Vladimira… »\nSastanak važan zbog jedinstva: Jevtić: Država i predsednik Vučić brinu o svojim građanima\nSastanak predsednika Srbije Aleksandra Vučića sa Srbima na Kosovu i Metohiji bio je veoma važan, pre svega zbog jedinstva, izjavio je večeras potpredsednik Srpske liste Dalibor Jevtić. On je u emisiji ''Hit tvit'' na TV Pink rekao i da je vakcinacija… »\nJevtić: Država i predsednik brinu o svojim građanima\nBEOGRAD - Sastanak predsednika Srbije Aleksandra Vučića sa Srbima na Kosovu i Metohiji bio je veoma važan, pre svega zbog jedinstva, izjavio je večeras potpredsednik Srpske liste Dalibor Jevtić. On je u emisiji ''Hit tvit'' na TV Pink rekao i da je… »\nBeta pre 56 minutajoš 1 povezana\nJoš jedan prolećni dan: Ujutru mraz, tokom dana sunčano i toplije, do 18 stepeni Celzijusa\nBlic pre 38 minutajoš 2 povezane


Tražioci azila u Srbiji: LGBT izbeglice – Optimist LGBT+ magazin\nKada prosečan čovek pomisli na reč „izbeglica“ uglavnom mu se kao prve asocijacije javljaju oružani sukobi, rat u bivšoj Jugoslaviji, rat u Siriji i masovno bežanje ljudi od nasilja koje je po svom intenzitetu takvo da ne bira svoje žrtve. Mnogi pomisle na ljude koji beže iz svoje zemlje porekla zbog njihove nacionalnosti, vere ili zbog njihovog političkog stava. Međutim, oblici progona, koje između ostalog nabraja i Konvencija o statusu izbeglica iz 1951. godine, daleko su raznovrsniji i upravo je ovaj međunarodni instrument predvideo jedan široko postavljen osnov – pripadnost posebnoj društvenoj grupi.\nUNHCR objašnjava posebnu društvenu grupu kao grupu osoba koje dele zajedničke karakteristike iz kojih proističe rizik od progona i koja se doživljava kao grupa od strane društva u kome žive. Te karakteristike će obično biti one koje su urođene, nepromenljive, ali i koje su na drugi način fundamentalne za identitet ili uživanje nekog od ljudskih prava. Kroz ovaj institut, na hiljade ljudi koji su zbog svojih ličnih svojstava izloženi kršenju ljudskih prava u svojim zemljama porekla, dobilo je azil u zemljama širom sveta. Tako su kroz istoriju izbegličkog prava, pod pripadnike posebne društvene grupe svrstavali riđokose ili albino ljude iz Afrike, vojno sposobne muškarce koji nisu hteli da uzmu učešće u oružanim sukobima u njihovim zemljama, prevodioce koji su radili za američke i britanske trupe u Avganistanu i tako dalje. Jedna od najosetljivijih grupa ljudi koja se kroz godine iskristalisala kao visoko ranjiva i učestalo progonjenja širom sveta, uključujući tu i evropski kontinent, jesu LGBTQI osobe. Progon po osnovu seksualne orijentacije oslikava se kroz najteže oblike kršenja ljudskih prava, a vrlo često, pogotovo u zemljama islamskog sveta, isti je i legalizovan kroz zakone ili čak kroz Ustave. Samim tim, zahtevi za azil LGBTIQI ljudi se itekako ozbiljno razmatraju u zemljama u kojima pripadnici ove društvene grupe traže međunarodnu zaštitu.\nSrbija je svoj sistem azila dobila u aprilu 2008. godine, i kao i svaka novina, njegov razvoj i podizanje efikasnosti su u prethodnih 12 godina tekli izuzetno sporo. Jednostavnije rečeno, na samim počecima, ali i u mnogim slučajevima i danas, nije lako dobiti azili u Srbiji, čak i kada si Sirijac koji je pobegao od strahota rata. Međutim, slučaj izbeglice koja dobija zaštitu u Srbiji nije završena samim činom donošenja odluke kojom se nekom priznaje pravo na azil. Ono što je važno jeste i da se izbeglice na adekvatan način integrišu i da svoj život započnu u miru i uslovima u kojima će se traume izbeglištva valjano tretirati. Ovo je posebno važno kada se radi o izbeglicama koje su u svojim zemljama porekla bile žrtve nasilja, zlostavljanja, diskriminacije i drugih praksi koje neminovno ostavljaju različite oblike psiho-fizičkih posledica. Ovo je obično i slučaj sa izbeglicama čiji progon je zasnovan na njihovoj seksualnoj orijentaciji.\nOd 2008. godine, pa do današnjeg dana vrlo mali broj ljudi je dobio azil u Srbiji. Međutim, među nekih 160 osoba koje su pronašle zaštitu u Srbiji, njih 7 je azil dobilo po osnovu progona koji je bio zasnovan na njihovoj seksualnoj orijentaciji. Kada se pročitaju navedene odluke, pogotovo prva koja datira još iz 2013. godine, teško je a ne dati visoku ocenu Kancelariji za azil koja je u postupcima prema tim ljudima pokazala visok stepen ažurnosti koja je za krajnji ishod imala davanje azila gay paru iz Turske, gay mladićima iz Irana i lezbejkama iz Čečenije. Zapravo, ove odluke su pokazale kako organi postupka azila imaju visok stepen senzibiliteta za LGBTQI zahteve, i da je kvalitet odlučivanja u ovakvim predmetima na daleko višem nivou nego u slučajevima brojnih drugih kategorija izbeglica kao što su Avganistanci, dezerteri iz Sirije i Iraka ili Kurdi iz Turske.\nIz obrazloženja navedenih odluka može se na jasan način videti da su u obzir uzimani zakoni koji npr. kriminalizuju LGBTQI ljude u Iranu, prakse koje podrazumevaju nasilje i diskriminaciju od strane porodice u Čečeniji, ali i nasilje i stigmatizaciju koju LGBTQI ljudi doživljavaju u sredinama u kojima su živeli. Navedene odluke bez ikakve sumnje daju jasan pregled koliko je teško biti drugačije seksualne orijentacije u sredinama u kojima stari i primitivni običaji, ali i religija, igraju veliku ulogu, i kako progonjeni po osnovu seksualne orijentacije ne mogu da traže zaštitu ni od policije, ni od suda, ali ni od svojih najbližih članova porodice. Zapravo, ove odluke pokazuju da sami akteri progona upravo mogu biti članovi najuže porodice koji očekuju da ženski članovi stupe u dogovorene brakove ili da sinovi imaju puno dece i da nastave porodični niz, i da u slučaju da ova očekivanja ne ispune, budu suočeni sa teškim vidovima odmazde koji za krajnji ishod mogu imati i smrt.\nOve odluke u velikoj meri oslikavaju i opšte stanje stvari kada je reč o uslovima za zaštitu i ostvarivanje ljudskih prava LGBTQI osoba na bliskom istoku, ali i u Turskoj i Rusiji, i treba biti fer i reći da su nadležni organi Srbije na adekvatan način izneli ocenu o ugroženosti ove kategorije tražilaca azila u ovim zemljama.\nMeđutim, kao što je i na početku istaknuto, dobar postupak azila i dobar sistem izbegličke zaštite nije samo pozitivna odluka u postupku azila, već i mogućnost tih ljudi da, najjednostavnije rečeno, nastave svoj život mirno u Srbiji. I svi ćemo se složiti da to niko sa sigurnošću ne može da im garantuje jer, koliko god da Srbija nije Iran ili Turska, i dalje je jasno da gay ljudi u Srbiji imaju čitav niz prepreka i izazova da žive slobodno i sigurno. Nažalost, to se ispostavilo kao tačno i u slučaju nekih od 7 osoba kojima je međunarodna zaštita u Srbiji priznata zbog progona po osnovu njihove seksualne orijentacije. Navešću samo primer gay para iz Turske, mojih klijenata, koji su u centru Beograda, od strane svojih novih komšija, doživeli isti tretman kao i onaj koji su imali od strane svojih komšija u Turskoj. Vređanje, pretnje ali i fizički napadi bili su učestali, a reakcija policajaca iz PS Zvezdara kojima sam podneo barem 5 krivičnih prijava i tražio zaštitu i kažnjavanje odgovornih je bio na nivou reakcije turskih policajaca kojima nije padalo na pamet da urade nešto povodom zlostavljanja koje su činile „turske“ komšije. I tako danas imamo jednu prilično kontradiktornu situaciju. Sa jedne strane, ako ste LGBTQI osoba, šanse da dobijte azil u Srbiji su Vam prilično jake. Sa druge strane, šansa da kao gay izbeglica svoj život u Srbiji nastavite u miru i slobodi ne može niko sa sigurnošću da vam garantuje. Gay par iz Turske, prvi tražioci azila koji su dobili azil u Srbiji, potragu za svojim mirom i slobodom su morali da nastave u Švedskoj.


Privrednici trpe jer se BiH nije pridružila “Otvorenom Balkanu” – ASinfo Portal\n04.08.2021. / 8:40\nSARAJEVO – Ministar spoljne trgovine i ekonomskih odnosa BiH Staša Košarac izjavio je da regionalna inicijativa ”Otvoreni Balkan” (Open Balkan) znači šansu za prosperitet na Zapadnom Balkanu i predstavlja stabilan osnov za privlačenje investicija, veći ekonomski rast i smanjenje nezaposlenosti u regionu.\nOn je naglasio da bi prihvatanje ove inicijative, koja je ranije nazvana ”mini Šangen”, omogućilo pristupanje regionalnoj ekonomskoj zoni, u cilju olakšavanja trgovine robama i uslugama, kao i slobodnog kretanja ljudi i kapitala između zemalja Zapadnog Balkana, što je osnovna vrijednost Evropske unije.\n”Činjenica je da se BiH još nije pridružila inicijativi za regionalnu saradnju zbog opstrukcija dijela političkih struktura iz Federacije BiH. To je neobjašnjiva politika, zbog koje, nažalost, trpe privrednici i poslovna zajednica iz Republike Srpske i Federacije BiH”, naglasio je ministar Košarac.\nOn je pozdravio spremnost srpskog člana Predsjedništva BiH Milorada Dodika da na predstojećem sastanku sa predsjednikom Srbije Aleksandrom Vučićem u Beogradu razgovara o inicijativi ”Otvoreni Balkan”, koja je komplementarna sa postojećim regionalnim inicijativama i doprinosi jačanju privrednog rasta, prevladavanju ekonomske krize izvazvane pandemijom Kovid-19, te modernizaciji privrede u skladu sa standardima EU.\n”Uzimajuću u obzir otpor dijela federalnih političkih struktura, izuzetno me ohrabruje opredijeljenost srpskog člana Predsjedništva BiH Dodika da u razgovorima sa predsjednikom Srbije Vučićem razmotri mogućnost približavanja Republike Srpske inicijativi ‘Otvoreni Balkan’, jer će benefite imati naši građani, kao i cjelokupna privredna zajednica”, poručio je Košarac.\nOn je napomenuo da se prednosti pristupanja inicijativi ”Otvoreni Balkan” ogledaju, između ostalog, u olakšanom i unapređenom protoku roba, smanjenju necarinskih barijera i čekanja, unapređenju mobilnosti građana zemalja Zapadnog Balkana, modernizaciji sistema plaćanja i unapređenja protoka kapitala, te unapređenju investicionog potencijala i investicione klime s ciljem ekonomskog rasta i otvaranja radnih mjesta.\n”Važno je istaknuti i da ova regionalna inicijativa znači unapređenje konkurentnosti kroz približavanje standardima EU, što će dovesti do umanjenja strukturne neravnoteže zemalja Zapadnog Balkana i EU, kao i ispunjavanje obaveza iz procesa pristupanja EU, što je glavni spoljnopolitički cilj zemalja Zapadnog Balkana”, zaključio je Košarac.


Sportske.net - Hidink: "Pokazali smo previše respekta"\nHidink: "Pokazali smo previše respekta"\nMenadžer aktuelnog šampiona Engleske Gus Hidink smatra da je njegova ekipa pokazala previše respekta prema rivalu na startu utakmice ali da je i pored toga imala šanse za bolji rezultat.\nFudbaleri Čelsija eliminisani su u osmini finala Lige šampiona pošto su u revanš susretu sa Pari Sen Žermenom poraženi rezultatom 2:1 na domaćem terenu.\nMenadžer Čelsija Gus Hidink procenio je da su njegovi izabranici ušli u meč sa previše respekta prema rivalu ali da su i pored toga imali svoje šanse za dobar rezultat.\n"Ušli smo u meč sa previše poštovanja za rivala i to je rezultiralo njihovom dominacijom tokom prvih deset minuta. Pari Sen Žermen je jako dobra ekipa ali smo i mi imali svoje šanse kada smo počeli da igramo" rekao je Hidink.\nPari Sen Žermen je poveo golom Antoana Rabioa ali je Čelsi do odlaska na odmor uspeo da izjednači preko Dijega Košte. Tačku na dvomeč stavio je Zlatan Ibrahimović golom u 64. minutu revanša.\n"Sve se promenilo u 67. minutu. Imali smo dobru priliku da povedemo a onda se povredio i Dijego Košta... Znali smo da nije potpuno spreman ali je očajnički želeo da igra i postigao je sjajan gol" zaključio je Hidink.\nLondonski "Plavci" su drugu sezonu za redom završili takmičenje u Ligi šampiona u osmini finala, a ponovo je po Čelsi bio koban šampion Francuske.\nZasto Pato nije igrao, ne pratim mnogo Celzi, video sam ga da su ga doveli, je l igrao uopste on?\nNije ni sekundu bio na terenu, samo oko njega, verovatno se i on oseca ocajno jer je dosao sa zeljom da igra malo, a ne da sedi na klupu svih 90 minuta\nAha, ja mislio povreda neka. Pa trebalo je da udje protiv PSG-a, kad se Costa povredio...\nPa treba vremena da se spere sljam sa tima koje je nametnuo Smorinjo.Zalsuzena pobjeda Psg-anIbrakadabrina kazna je stigla,vucena jos od prosle sezone ;)\nMeni je nepojmljivo da covek iskustva Hidnga,na ovaj nacin ubije Celzi pre pocetka utakmice malog Kenedija koji je levo krilo stavi na poziciju levog beka u jednoj ovakvo utakmici,drzi beskorisnog Fabregasa 90 min svaku utakmicu,strasno me je razocrao covek ne zeli da se zamera klanu drzi pojedine igrace na terenu kojima nije mesto....\nNema veze guss je ionako spasio sezonu,ipak nije ovo onaj chelsea iz 2009 s drogobom kao vođom,dao nam je puno smirio je strasti,digao nas u sredinu,možda osvoji Fa cup,i dogura do 6-7 mjesta što bi bio uspjeh s obzirom kakvu sezonu prolazimo,ali sad još samo jače i odlučnije navijam za PLAVCE.WIN,LOSE OR TIE CHELSEA TILL I DIE.KTBFFH.


Subotica dobija vetropark -\n24. decembra 2019.0906\nOdbornici Skupštine grada Subotice, podržali su izgradnju vetroelekrane u Čantaviru. Reč je o investiciji vrednoj od 700 miliona evra, a biće građena po uzoru na vetropark u Kovinu.\nKako bi se krenulo sa realizacijom jednog od najbitnijih projekata na polju zaštite životne sredine odbornici Skupštine grada Subotice usvojili su Plan detaljne regulacije za izgradnju Vetroelektrane „Maestrale Ring“, koja bi trebalo da bude izgrađena u Čantaviru na površini od 10.800 hektara.\nGradonačelnik Subotice Bogdan Laban je rekao da je izgradnja vetroelektrana dogovorena na višem nivou vlasti.\nOvo je prvi korak ka realizaciji investicije, a radi se o investitoru koji je već radio u Srbiji. Sve dozvole izdaje Republika Srbija, jer na nama je da budemo efikasni i pripremimo sve što je neophodno da bi se ova investicija realizovala. Od ove investicije će imati koristi i grad Subotica, ali svi građani. Oni su već uradili sve neophodna istraživanja i zaključili gde je najbolje da se gradi Vetropark. Na nama je da sve pripremino za jednu od najvećih investicija, rekao je gradonačelnik Subotice Bogdan Laban.\nU narednom planskom periodu potrebno je stimulisati razvoj i korišćenje obnovljivih izvora energije (OIE), čime će se znatno uticati na poboljšanje životnog standarda i zaštitu i očuvanje prirodne i životne sredine. Republika Srbija ima prirodne pogodnosti i dobar potencijal za proizvodnju energije iz obnovljivih izvora, što bi moglo da doprinese smanjenju uvozne zavisnosti zemlje i umanji štetne efekte staklene bašte, navodi se u Planu detaljne regulacije za izgradnju Vetroelektrane „Maestrale Ring“.\nKao neophodan preduslov izgradnje vetroelektrana treba predvideti njihovo priključenje na prenosnu mrežu, odgovarajućeg kapaciteta. Kako se po pravilu izgradnja ovih objekata i mreža odvija na teritorijama lokalnih samouprava, za njihovu realizaciju je potrebno da se izrade odgovarajući urbanistički planovi. Tehničko-ekonomske analize i procene ekološke prihvatljivosti, kao i raspoloživi kapaciteti prenosne i distributivne mreže će opredeliti prioritete u ovoj oblasti sa otvorenim rizicima koje imaju investitori u razvoju projekata”, navodi se u Planu detaljne regulacije za izgradnju Vetroelektrane „Maestrale Ring“.\nRelated tags : bogdan labangrad suboticamaestrale ringvetropark u čantaviru\n3. avgusta 2019.0485\n30. aprila 2020.0532\n24. aprila 2020.0334\n18. oktobra 2021., 04:12


Oko 100 ljudi na protestu "Novinari ne kleče" na Trgu slobode - Novi Sad\nOko 100 ljudi na protestu "Novinari ne kleče" na Trgu slobode\n21:01:00 11.01.2016, Komentara: 0\nNovi Sad - "Ustaše, marš iz Novog Sada", rečenica je koju je uzviknuo neko od prolaznika, tokom večerašnjeg protesta novinara na Trgu slobode "Novinari ne kleče / Predsedniče Vlade, ko je ministar odbrane?!".\nOvaj verbalni incident je još jedan dokaz da pojedinci etiketiraju novinare i vode hajku protiv njih.\nIako je novinarska struka u lošoj poziciji, politika je dotakla dno dna, istakla je na protestu novinarka Maja Živanović. On je podsetila na etiketiranje novinara Ane Lalić i Darka Špera da su strani plaćenici.\nFoto: Twitter (@StevanStakic)\nNovinarka Branislava Opranović naglasila je da ništa neće biti urađeno ako će umesto Gašića doći neki novi Gašić, kao i da je veoma važno da on s jedne ne pređe na neku drugu funkciju.\nNa protestu se okupilo oko 100 novinara i građana, koji su još jednom pokazali da neće klečati pred primitivnim ministrima, aludirajući na seksističku izjavu koju je ministar odbrane Bratislav Gašić uputio novinarki Zlatiji Labović.\nOni su nosili transparente i bedževe na kojima je pisalo “Novinarke i novinari ne kleče” i najavili da neće prestati da se okupljaju dok god Gašić ne bude smenjen.


Počeli razgovori sa MMF sa delegacijom Srbije – Radio Televizija Novi Pazar\nPočeli razgovori sa MMF sa delegacijom Srbije\nOctober 30, 2017 Biljana Veljovic Boricic 259 Views\nZvanični razgovori predstavnika Srbije i misije Međunarodnog monetarnog fonda, radi završetka osmog razmatranja rezultata u sprovođenju aktuelnog stendbaj aranžmana, počeli su danas plenarnim sastankom u Narodnoj banci Srbije.\nMisija MMF, koju predvodi James Roaf, boravi u Beogradu od 26. oktobra do 7. novembra.\nDelegaciju Srbije na plenarnom sastanku predvodila je guverner Narodne banke Srbije Jorgovanka Tabaković, koja je i guverner Srbije u Međunarodnom monetarnom fondu, a u razgovorima su učestvovali i ministar finansija Dušan Vujović sa saradnicima, saopštila je NBS.\nTrogodišnji stendbaj aranžman koji je zaključen februara 2015. godine, uspešno se sprovodi, uz ostvarenje dobrih makroekonomskih rezultata u okviru dogovorenog ekonomskog programa.\nTokom ovog razmatranja aranžmana, koje je i poslednje, razgovaraće se o najnovijim makroekonomskim i fiskalnim kretanjima, realizaciji dogovorenih mera u trećem tromesečju 2017. godine, kao i o okviru budžeta za 2018. godinu.\nU saopštenju se ističe da će posebna pažnja biti posvećena merama za sprovođenje važnih strukturnih reformi, a biće diskutovane i mere koje mogu da učvrste postignute rezultate i unaprede ekonomsku efikasnost.\nImajući u vidu da aktuelni stendbaj aranžman ističe februara 2018. godine, razgovaraće se i o modalitetima buduće saradnje sa MMF.\n← Dinar opet ojačao, kurs evra 119,32\nSmanjena nezaposlenost, u Srbiji bez posla 622.000 građana →


Savet bezbednosti odložio konsultacije o predlogu rezolucije o Kosovu\nSavet bezbednosti Ujedinjenih nacija odložio je za 24 časa za četvrtak najavljene konsultacije o novom, šestom po redu američko-evropskom predlogu rezolucije o Kosovu. Konsultacije su odložene sa obrazloženjem da neki od ambasadora zemalja članica Saveta još nisu dobili instrukcije od svojih vlada.\nNa taj način produžena je i neizvesnost da li će ko-sponzori novog predloga, SAD i članice Evropske unije, insistirati da se Savet bezbednosti UN glasanjem izjasni o ovom dokumentu, s obzirom na to da je ruski ambasador Vitalij Čurkin još ranije najavio da će Moskva iskoristiti pravo veta, dok su još tri države, uključujući i Kinu iznele rezerve prema ponudjenom rešenju.\nOdluka o tome da li će uopšte biti glasanja o ponudjenom predlogu, koji su i Srbija i Rusija u medjuvremenu odlučno odbile, predstavljaće, prema tumačenjima diplomata u sedištu UN, pokazatelj u kojem će pravcu dalje ići proces odlučivanja o statusu Kosova.\nNajnoviji nacrt ne predvidja automatsku nezavisnost u slučaju neuspeha novih pregovora Beograda i Prištine, ali bi usvajanjem te rezolucije prestala da važi postojeća pod brojem 1244 iz 1999. godine, čemu se protivi Rusija.\nRusija ima pravo veta u Savetu bezbednosti i već je obećala da će glasati protiv bilo kakve rezolucije kojoj se Srbija protivi. Evropska unija je u utorak nagovestila mogućnost povlačenja pitanja definitivnog statusa Kosova iz Saveta bezbednosti, ukoliko Rusija uskoro ne prihvati neko rešenje. Članovi Saveta izrazili su zabrinutost da bi, bez rezolucije Ujedinjenih nacija, Kosovo moglo jednostrano da proglasi nezavisnost."\nNa pitanje novinara da li mu odgovaraju najnovije izmene u predlogu rezolucije, ruski ambasador u UN Vitalij Čurkin je odgovorio: "Ne".\nKineski ambasador u UN Vang Guangdja nije mogao da direktno kaže kada će biti glasanje o toj rezoluciji navodeći da u Savetu bezbednosti postoji podeljenost i da je pitanje glasanja "u rukama odgovornih" za predloženu rezoluciju.\nGuangdja čija zemlja ovog meseca predsedava Savetom bezbednosti, ukazao je da postoji nacrt predsedničkog saopštenja koje bi moglo da bude izdato posle konsultacija, ali nije to mogao i da definitivno potvrdi.\nRajs ponovila podršku nezavisnosti Kosova\nDržavni sekretar SAD Kondoliza Rajs ukazala je danas da su SAD odlučne da "na ovaj ili onaj način" dodju do nezavisnosti Kosova.\n"Odlučni smo da dodjemo do nezavisnosti Kosova... Ostvarićemo to na ovaj ili onaj način", rekla je Rajs novinarima tokom putovanja za Lisabon, na sastanak "četvorke" za Bliski istok.\n"Predsednik je veoma jasno rekao da SAD smatraju da plan Ahtisarija predstavlja odgovarajuću osnovu i da treba dobiti nezavisno Kosovo", dodala je Rajs.\nKondoliza Rajs će u Lisabonu razgovarati i sa šefom portugalske diplomatije Luišom Amadom sa kojim se danas sastaje i ministar spoljnih poslova Srbije Vuk Jeremić.\nRajsova će se sa Jeremićem i kosovskim liderima odvojeno sastati u Vašingtonu naredne sedmice.\nU Lisabonu su i ostali predstavnici "četvorke" za Bliski istok - generalni sekretar UN Ban Ki Mun, visoki predstavnik Evropske unije Havijer Solana i šef diplomatije Rusije Sergej Lavrov.\nJeremić: Nametanje nezavisnosti garancija za destabilizaciju zapadnog Balkana\nMinistar spoljnih poslova Srbija Vuk Jeremić ponovio je u Lisabonu da se Srbija protivi nametanju nezavisnosti Kosova. "Nametanje nezavisnosti Kosova izvan Saveta bezbednosti UN je garancija za destabilizaciju zapadnog Balkana", upozorio je srpski ministar na konferenciji za novinare sa šefom portugalske diplomatije Luišom Amadom.\nJeremić je rekao da je stav Srbije "suprotan stavu SAD po pitanju Kosova". "Uopšte se ne slažemo", ponovio je i dodao da "nijedna zemlja ne bi bila spremna da se odrekne teritorijalnog integriteta".\nPosle razgovora sa portugalskim kolegom, Jeremić je istakao želju Srbije da radi sa SAD kako bi se pronašlo "rešenje koje garantuje mir u regionu".\nKušner: Pregovori mogući i bez nove rezolucije\nMinistar spoljnih poslova Francuske Bernar Kušner izneo je mogućnost nastavka pregovora Beograda i Prištine o Kosovu i bez usvajanja nove rezolucije o kojoj će se\ndanas u Njujorku konsultovati članovi Saveta bezbednosti UN.\nKušner je, kako je danas objavljeno na sajtu njegovog ministarstva, ocenio da "Rusi neće pristati da potpišu" najnoviji nacrt rezolucije Saveta bezbednosti UN i pored svih ustupaka.\n"Pod tim uslovima neće biti dogovora o rezoluciji i veoma verovatno neće biti rezolucije. Onda će biti otvoren period pregovora kao što je predvidjeno", rekao je Kušner novinarima u Parizu.\nOn je izrazio nadu da će biti mogućnosti da Srbi i kosovski Albanci postignu sporazum. "To je odlučila petorka (pet stalnih članica Saveta bezbednosti) i takodje Evropska unija posle višečasovnih razgovora", dodao je Kušner.\n"Nadam se da će biti pozitivno. Mnogo se tome nadam. Sve zavisi od Rusa", dodao je Kušner.


LONDON – Troškovi održavanja samita G7 u oblasti Kornvol u Velikoj Britanijiiduće sedmice bi mogli da premaše 70 miliona funti (81 milion evra).\nOko 6.500 policijaca će obezbjeđivati događaj u selu Karbis bej, blizu grada Sent Ajvs u periodu između 11. i 13. juna, a osim njih, doći će još 5.000 pripadnika bezbjednosnih službi iz Kornvola i okruga Devon, što se naziva „najvećom bezbjednosnom operacijom u istoriji Kornvola“.\nVeć su postavljene čelične ograde visoke deset metara pored obale rizorta koje će učiniti bezbjednim predsjednika SAD Džoa Bajdena prilikom prvog prekookeanskog putovanja kao predsjednik Amerike, na samitu čiji je domaćin premijer Velike Britanije Boris Džonson.\nPutevi će biti zatvoreni i biće postavljeni policijski punktovi širom okruga, počev od srijede, na aerordomu Njukvej, u Falmutu, gdje će biti stacionirani predstavnici međia.\nSamit G7 će ugostiti lidere iz sedam zemalja: Kanade, Francuske, Njemačke, Italije, Japana, Velike Britanije i SAD, a ove godine su kao specijalni gosti pozvane delegacije iz Australije, Južne Afrike, Indije i Južne Koreje. Tanjug


RTCG - Radio Televizija Crne Gore - Nacionalni javni servis :: Društvo :: Obrazovanje nikad potrebnije\nTRENING CGO-A 22. 04. 2018. 15:16 >> 15:10 0\nOdluka obrazovnih vlasti u Crnoj Gori da predmetu Građansko obrazovanje oduzme status redovnog i obaveznog predmeta nespotrena je i imaće dugoročno štetne posljedice, saopšteno je iz CGO-a tokom treninga “Obrazovanje za ljudska prava”, koji je podržao Savjet Evrope.\nPetar Đukanović, koordinator programa Ljudska prava u CGO-u, otvarajući trening govorio je o značaju obrazovanja za ljudska prava kao osnove na kojoj se izgrađuje kultura ljudskih prava kao preduslov održivosti i funkcionalnosti demokratskog sistema i vrijednosti u društvu.\n„Obrazovanje za demokratsko građanstvo nikad nije bilo potrebnije u društvu imajući u vidu i integacionu fazu ka EU koja je koncentrisana na proces unaprijeđenja ljudskih prava i fundamentalnih sloboda i vladavine prava”, kazao je Đukanović.\nPosebno je naglasio značaj saradnje i razmjene između formalnog i neformalnog sistema „jer jedino sadejstvo ova dva sistema može dati puni efekat u razvoju kulture ljudskih prava kroz obrazovanje“.\nŠefica kancelarije Savjeta Evrope u Podgorici, Angela Longo predstavila je dostupne resurse i mogućnosti koje nudi Savjet Evrope u oblasti obrazovanja za ljudska prava i učesnicima govorila o aktivnostima lokalne kancelarije sa naglaskom na projekat kojim se nastoji doprinijeti razvoju demokratske kulture u školama putem jačanja principa demokratske participacije i njegovanja principa ljudskih prava uči o ovim važnim vrijednostima.\nNenad Koprivica, generalni direktor Direktorata za mlade u Ministarstvu sporta Vlade Crne Gore, pojasnio je politike za mlade u Crnoj Gori i tom prilikom polaznicima treninga predstavio mogućnosti koje ministarstvo nudi u pogledu podrške omladinskim inicijativama i projektima.\nPored toga, naglasio je važnost uključivanja mladih u kreiranje, monitoring i evaluaciju politika za i o mladima i pozvao učesnike da prate ovu oblasti i mogućnosti koje im u tom smislu stoje na raspolaganju. Posebno je naglasio značaj učešća u izradi akcionih planova za mlade, ali i brojnih drugih prilika koje mladima omogućavaju da artikulišu svoje potrebe.\n“Četvorodnevni intenzivni program, koncipiran kao kombinacija teorijskog i interaktivnog, praktičnog i radioničarskog rada, imao je za cilj da doprinese razvoju kompetencija i motiviše učesnike da razvijaju i sprovode obrazovne aktivnosti u oblasti ljudskih prava kako u domenu formalnog obrazovanja, tako i u oblasti rada sa mladima u sklopu projekata i inicijativa omladinskih organizacija”, saopšteno je iz CGO-a.\nTrening je okupio 26 učesnika iz svih krajeva Crne Gore, predstavnika učeničkih i studentskih asocijacija, unije srednjoškolaca, učeničkih pralamenata i volonterskih klubova, nastavnika i profesora, kao i predstavnike omladinskih organizacija koje se bave formalnim i neformalnim obrazovanjem.\nCGO Petar Đukanović Nenad Koprivica\nOsoba sa invaliditetom učile o pokretanju biznisa


Građevinska sezona se nastavlja u skladu sa propisanim merama - Užicka Republika Press\nPosle oduluke Vlade i sastanaka na nivou grada, doneta je odluka da se nastave radovi na 28 gradilišta, koliko ih je trenutno u Užicu, kako na otvorenom prostoru tako i u pojedinim objektima. Sa izvođačima je dogovorena dinamika, ali i poštovanje svih neophodnih propisanih mera, navedeno je na sajtu Grada. Direktor JP Užice razvoj Nikola Maksimović ističe da se nastavljaju investicije koje finansira Grad i ministarstva.\nZa projekte koje finansiraju ministarstva dostavljali smo sedmične izveštaje o realizaciji, stepenu izvršenosti samih projekata jer postoje rokovi u kojima se oni moraju završiti. Takođe, nastavljamo i projekte koje finansira Grad Užice u dogovoru sa izvođačima, dodajući da je nakon sastanka sa predstavnicima javnih preduzeća sačinjen koncept i dinamika planiranih radova.\nNastavljeni su kompletni radovi u Ulici Ive Andrića na izgradnji kišne kanalizacije. Uporedo sa tim radovima, izvode se i radovi na izmeštanju azbestnih vodovodnih cevi koje finansira JKP Vodovod. Vrednosti dosadaših radova iznosila je 15,5 miliona dinara, 13 miliona dinara za kišnu kanalizaciju i 2,5 miliona dinara koštala je zamena azbestnih cevi. Nakon završetka svih tih radova očekujemo da u narednom periodu JKP Niskogradnja odradi poslove asfaltiranja ulice u punom profilu. Do subote 25. aprila Ulica Ive Andrića će biti zatvorena za saobraćaj zbog asfaltiranja, kaže Maksimović.\nZavršetkom ovih radova rešiće se višegodišnji problem meštana Ulice Ive Andrića, ali i Ulice Dušana Popovića u kojoj se takođe odvijaju radovi. U naselju Turica uskoro počinju radovi na izgradnji fekalnog kolektora, trenutno se vrši nabavka cevi, a radovi će početi u narednih desetak dana. Radi se intezivno i na ostalim započetim projektima, pri kraju su radovi na startap i komandno-obrazovnom centru u Krčagovu, zatim i radovi na platou ispred Narodnog muzeja, kao i sportskim halama u Krčagovu i Sevojnu.\nOčekujemo da će Karađorđeva ulica uskoro biti asfaltirana, izvršiće se asfaltiranje u dva sloja i uradiće se novi trotoari. U narednih meseca dana Užice će biti veliko gradilište, biće angažovani svi raspoloživi izvođači kako bi radovi bilo što pre završeni, rekao je Maksimović.


Veće uključivanje mladih u društveni život lokalnih zajednica\nKancelarija za ljudska i manjinska prava u okviru „Programa stažiranja za mlade – pripadnike manjina u državnim institucijama u Srbiji“, sastala se danas sa predstavnicima Ministarstva omladine i sporta.\nTom prilikom je direktorka Kancelarije za ljudska i manjinska prava Suzana Paunović izjavila kako je šestomesečno stažiranje omogućilo mladim ljudima iz manjinskih zajednica da kroz rad bolje upoznaju sistem državne uprave, imajući priliku da učestvuju na mnogobrojnim radionicama organizovanim na teme koje su aktuelne. Ona je napomenula da je stažiranje njihovo prvo radno iskustvo i da stažisti treba da nauče da žive sa različitostima, kao i da svako treba da ima svoj stav, ali da ti stavovi ne prouzrokuju mržnju među ljudima.\nNenad Borovčanin, državni sekretar u Ministarstvu omladine i sporta predstavio je sektore Ministarstva omladine i sporta i trenutne aktivnosti kojima se bavi. Mladi treba da budu aktivni u svim sferama društva, da oko sebe okupe što više mladih koji imaju ideje za poboljšanje položaja mladih, napominje Borovčanin, i ističe da je od suštinskog značaja uključiti mlade u donošenje odluka, naročito u manjim sredinama. Preko lokalnih Kancelarija za mlade dosta se realizuje projekata koji se finansiraju iz budžeta RS, dodao je on, a svaki aktivizam mladih i uključivanje u kreiranje društvene zajednice je dobrodošao.\nPostavljajući pitanja vezana za rad ovog Ministarstva, ali i pitanja koja se tiču njihovih lokalnih zajednica, stažisti su uzeli učešće u dijalogu, gde su dodatno upoznali gospodina Borovčanina sa Programom stažiranja i nekim aktivnostima koje su do sada prošli. Državni sekretar istakao je značaj jednog ovakvog Programa stažiranja naglašavajući da bi ovakvih programa trebalo da bude što više jer je to jedini način za razbijanje predrasuda koje postoje o nacionalnim manjinama i njihovu lakšu socijalnu integraciju, uz želju da će Ministarstvo omladine i sporta razmotriti mogućnost za realizaciju nekog sličnog projekta.\n“Program stažiranja za mlade - pripadnike manjina u državnim institucijama u Srbiji” sprovodi se uz finansijsku podršku Ambasade Velike Britanije u Beogradu.


Povratak u 2012: Vijeće ministara razmatralo povećanje plata za uposlene u državnim institucijama – Fokus.ba\nPovratak u 2012: Vijeće ministara razmatralo povećanje plata za uposlene u državnim institucijama\nNakon rasprava i određenih primjedbi koje su došle od članova Vijeća ministara i pismenih primjedbi u zadnjih par dana, napravit ćemo očitovanje i za narednu sjednicu ponuditi konačan tekst i prijedlog nacrta budžeta koji onda ide u Predsjedništvo BiH, rekao je zamjenik predsjedavajućeg Vijeća ministara i ministar finansija i trezora Bosne i Hercegovine Vjekoslav Bevanda\nVijeće ministara BiH danas je razmatralo nacrt zakona o budžetu institucija Bosne i Hercegovine i međunarodnih obaveza Bosne i Hercegovine za 2021. godinu i prijedlog odluke o posebnim zaštitnim mjerama na uvoz određenih proizvoda porijeklom iz zemalja članica Evropske unije, prenosi Anadolu Agency (AA).\n“Danas smo razmatrali nacrt budžeta BiH i međunarodnih obaveza za 2021. godinu i nakon rasprava i određenih primjedbi koje su došle od članova Vijeća ministara i pismenih primjedbi u zadnjih par dana, napravit ćemo očitovanje i za narednu sjednicu ponuditi konačan tekst i prijedlog nacrta budžeta koji onda ide u Predsjedništvo BiH”, rekao je zamjenik predsjedavajućeg Vijeća ministara i ministar finansija i trezora Bosne i Hercegovine Vjekoslav Bevanda nakon sjednice.\nKako je kazao, druga tačka je bila osnovica za plate uposlenim u institucijama BiH.\n“Budući da je to vezano za budžet, izjašnjenje po prijedlogu osnovice je odgođeno za narednu sjednicu i bit će razmatrano uz nacrt budžeta. Naš prijedlog je da osnovica bude 498 KM, a to bi u odnosu na vrijedeću osnovicu bilo oko 4,5 posto povećanje, ali to nije povećanje budući da je osnovica dva puta bila smanjena do 2012. godine. To je faktički vraćanje osnovice na stanje iz 2012.”, rekao je Bevanda.\n#vijeće ministara bih#vjekoslav bevanda\nKakav je Zakon o javnim nabavkama usvojilo Vijeće ministara: Priča za EU još nije završena\nKoliko su naumili povećati plaće ministrima, članovima Predsjedništva BiH, zastupnicima…


Od četvrtka prodaja karata za vaterpolo turnir\n03:55: PM utorak 1 decembra, 2020\nPosted on 4. jula 2016. at 14:06 by Ist Media\nBOR (IST Media) Karte za vaterpolo turnir u Boru biće puštene u prodaju od četvrtka, 7. jula, na blagajni ustanove Sportski centar Bor. Karte će se prodavati u dve cenovne kategorije i to regularni dani: tribine – 300 RSD, VIP tribina – 500 RSD i finalne utakmice: tribine – 400 RSD, VIP tribina – 600 RSD, saopštili su organizatori.\nMeđunarodni humanitarni vaterpolo turnir održaće se od 14-17. jula na bazenu ustanove Sportski centar Bor, na kome će snage odmeriti osam svetskih reprezentacija i to Brazil, Japan, Francuska, Italija, Španija, Crna Gora, Grčka i Srbija.\nSav prihod od prodaje ulaznica otići će u humanitarne svrhe i namenjen je kupovini aparata za Dečiju univerzitetsku kliniku u Beogradu.


Dvoje Trebinjaca teško povrijeđeno | Palelive.com\nPočetna Regija Foča Dvoje Trebinjaca teško povrijeđeno\nDvoje Trebinjaca teško povrijeđeno\nFOČA – Dva lica teško su povrijeđena u saobraćajnoj nezgodi koja se danas dogodila na magistralnom putu Foča-Sarajavo na lokalitetu Vranovske stijene, potvrđeno je Srni u Policijskoj upravi Foča.\nSaobraćajna nezgoda dogodila se u 15.40 časova u jednom od tunela na dionici između Foče i Miljevine, kada su se sudarili automobil „pasat“ i „golf tri“.\nVozač „pasata“, muškarac čiji su inicijali R.N. /70/ i žena suvozač R.H. /50/, oboje iz Trebinja, prevezeni su Univerzitetsku bolnicu Foča i nisu životno ugroženi, rečeno je u policiji.\nPrethodni članakVaskršnji pokloni za 30 socijalno ugroženih porodica\nNaredni članakPuštena u rad nova led rasvjeta na osam lokacija


Ove POSLOVE u Srbiji NIKO neće da radi! | Skandalozno\nPLATA od 38.000 – 70.000 dinara: Ove POSLOVE, od 700.000 nezaposlenih, NIKO neće da radi!\nPočetkom 2017. godine na evidenciji Nacionalne službe za zapošljavanje nalazilo se manje od 700.000 građana Srbije, kojima bi cilj trebalo da bude da što pre dođu do zaposlenja.\nMeđutim, izgleda da u okviru 1.502 trenutno raspoloživih radnih mesta postoje poslovi koje niko neće!\n– Generalno, nezaposlena lica pokazuju manje interesovanje za poslove terenske komercijale, koji podrazumevaju prodaju osiguranja ili proizvoda na terenu (akviziteri, menadžeri prodaje). U najvećem broju slučajeva plata je na procenat, bez fiksnog dela, a isplata se obavlja nakon naplate proizvoda, neretko i do par meseci posle same prodaje.\nTakođe, tu su i građevinski poslovi, poljoprivreda, rudarstvo i ostali teški fizički poslovi. Za njih nema interesovanja bez obzira na visinu zarade, kao u slučaju zavarivača – rekli su iz NSZ.\n– Dešava se da firmi treba “čovek za sve”, da na primer računovođa bude i sekretarica, administrativac, kafe kuvarica i čistačica – objašnjavaju oni ovu nepopularnu praksu.\n– Izbegavaju se i poslovi na kojima postoji povećana opasnost od povređivanja, profesionalnih ili drugih oboljenja ili poslovi koji mogu da utiču na život i zdravlje ljudi. Na primer: težak fizički rad, rad pod zemljom (rudari), pod vodom ili na velikoj visini (građevinski radnici na izgradnji mostova). Tu su i poslovi koji uključuju izlaganje štetnom zračenju (radiolozi) ili sredstvima koja su otrovna i kancerogena (rad u štamparijama, hemiijskoj industriji, proizvodnji hemikalija) ili poslovi u neadekvatnim uslovima, poput velike hladnoće, toplote ili buke – dodali su iz NSZ.\nZa navedene poslove, kako zaključuju, jako je teško da se obezbede kandidati kada im se obrati poslodavac za pružanje usluge posredovanja i to ne zbog toga što stručnjaka konkretnih profila nema na evidenciji NSZ, već zbog neprihvatanja ponuda.\nBudite prvi sa komentarom na članku "PLATA od 38.000 – 70.000 dinara: Ove POSLOVE, od 700.000 nezaposlenih, NIKO neće da radi!"


KULT BiH: Implementacija sporazuma s Federalnim ministarstvom kulture i sporta – STUDOMAT.ba\nPrvi Studentski sajam - Sarajevo 2013\nKULT BiH: Implementacija sporazuma s Federalnim ministarstvom kulture i sporta\nU saradnji s Federalnim ministarstvom kulture i sporta, Institut za razvoj mladih KULT započeo je proces izrade strategije prema mladima FBiH. Kako bi strategijom bili obrađeni aktuelni problemi i potrebe mladih, Institut trenutno provodi istraživanje o problemima mladih u FBiH.\nNavedeno istraživanje će obuhvatiti sva federalna ministarstva i organizacije koje rade na rješavanju pitanja mladih u FBiH.\nTim povodom Institut za razvoj mladih KULT potpisao je sporazum o saradnji s Federalnim ministarstvom kulture i sporta. Sporazumne strane su se obavezale da će obostrano da doprinose ispunjavanju odredaba iz Zakona o mladima Federacije BiH, koji je usvojen u junu 2010. godine.\nTrenutni problemi i potrebe koji sprječavaju razvoj vladinog i nevladinog omladinskog sektora, ogledaju se u:\nnepostojanju usvojene politike prema mladima u potpunosti i na svim nivoima vlasti, a da su u skladu sa Zakonom,\nnepostojanju dovoljnog administrativnog i stručnog osoblja za provođenje Zakona,\nnedovoljnoj informiranosti mladih o mjerama koje Vlada FBiH preduzima u cilju poboljšanja položaja mladih.\nSaradnja ugovornih strana ogleda se u stvaranju sredine koja je usmjerena na uspostavljanje i poboljšanje institucionalnih mehanizama za brigu o mladima u FBiH, a u skladu sa Zakonom o mladima FBiH, saopšteno je iz Instituta za razvoj mladih KULT.


Povratak još jednog trenda: Ove pantalone biće apsolutni hit - Hello! magazin\nPovratak još jednog trenda: Ove pantalone biće apsolutni hit\nPoznate dama nas stalno “uvode” u nove modne trendove, a ovog puta su nam Aleksa Čang, Bela Hadid i Žizel Bundšen demonstrirale kako da nosimo vinil pantalone, koje će biti jedan od glavnih trendova za sezonu jesen/zima.\nAleksa svoje pantalone nosi u crnoj kombinaciji sa pastelnim kaputićem koji još više stavlja akcenata na sjajne pantalone. Najdužim nogama modelinga savršeno pristaju ovaj model i materijal pantalona, pa Žizel ne treba ništa drugo sem običnog džemperića u drugoj boji.\nBilo da obučete uz stari vintage džemper, u monohromnom izdanju ili futurističkom, koje je kao stvoreno za ovaj model pantalona, nećete pogrešiti. Pripremite se na vreme za hladnije dane i dopunite svoj ormar ovim jednostavnim, a zanimljivim pantalonama.


Štampanje beležaka u usluzi OneNote Online - OneNote\nŠtampanje beležaka u usluzi OneNote Online\nAko treba da povremeno štampanje stranice sa beleškama za nekoga, evo šta treba da uradite:\nU programu OneNote Online, idite na stranicu koju želite da odštampate, a zatim kliknite na dugme Odštampaj.\nU dijalogu Štampanje koja se pojavljuje, izaberite štampač i sve dodatne opcije štampanja koju želite.\nU okviru štampačizaberite fizički odnosno virtuelni štampač koji želite da koristite.\nSavet: Ako štampač koji želite nije dostupna, uverite se da je instaliran ispravno. U operativnom sistemu Windows 10, kliknite na dugme Start , a zatim kliknite na dugme Postavke > Uređaji > Štampači & skenera. Na listi instaliranih štampača, izaberite štampač koji želite da upravljate ili kliknite na dugme + Dodaj štampač ili skener da biste instalirali štampač. Kada vaš štampač je uspešno instaliran i konfigurisan, ponovo pokrenite program OneNote, a zatim pokušajte ponovo da izaberete štampač.\nU okviru kopije, izaberite željeni broj kopija koje želite da odštampate. (Ova postavka je samo ako imate izabran fizička štampač.)\nU okviru položaj, izaberite ako želite da odštampate u uspravni (visok stranica) ili položeni (širok stranica).\nU okviru stranice, izaberite ako želite da odštampate na Trenutnoj stranici, u Trenutnom odeljkuili Beležnica.\nIzvoz u PDF formatu, na listi štampača , izaberite stavku Microsoft Odštampaj u PDF formatu.\nDa biste izabrali veličinu stranice, kliknite ili dodirnite stavku Više postavki , a zatim izaberite veličinu papirai kvalitet. Možete da odštampate da najčešći veličine, uključujući pisma, pravnih i A4.\nDodatne postavke može biti dostupan za određene modela štampača – kao što su obostrano štampanje, željene opcije boje ili uparivanje opcije.\nNapomena: OneNote Online može da odštampa samo pojedinačne stranice. Trenutno ne postoji opcija da biste odštampali ceo odeljak stranica ili celu beležnicu.


AKB donela odluku: Da se sporan zakon u celosti povuče iz javne rasprave — Novosti Plus\nAKB donela odluku: Da se sporan zakon u celosti povuče iz javne rasprave\nSkupština Advokatske komore Beograda donela je odluku da se sporan Nacrt zakona o izmenama i dopunama Zakona o parničnom postupku u celosti povuče iz javne rasprave, saopštio je večeras Upravni odbor te komore.\nUpravni odbor je naveo da se AKB ograđuje od današnjeg saopštenja Upravnog odbora Advokatske komore Srbije (AKS) kako u pogledu navoda vezanih za sadržinu Sporazuma između Ministarstva pravde i AKS od 4. juna, tako i od stava Upravnog odbora AKS da protest deli advokaturu.\n„Vučić po običaju izbegava odgovore i obmanjuje javnost“\nKako se navodi, AKB se ograđuje i od tvrdnje Upravnog odbora AKS da je suština protesta advokata Srbije protiv spornog Nacrta zakona o izmenama i dopunama Zakona o parničnom postupku, zapravo obična borba za vlast na budućim komorskim izborima.\n„Umesto da ujedini advokaturu u ovim teškim trenucima, Upravni odbor AKS nakon isteka mandata pokušava da dezinformiše advokate Srbije i unese razdor u njihove redove“, navodi se u saopštenju Upravnog odbora AKB.\nUpravni odbor AKS saopštio je da je potpisivanjem Sporazuma između AKS i Ministarstva otklonjen razlog za organizovanje protesta i obesmišljen zahtev za povlačenje Nacrta zakona, uz ocenu da organizovanje daljih protesta protiv spornog Nacrta nema više nikakve veze sa samim tekstom nacrta i borbom za prava građana, već su u funkciji borbe za vlast u komorskim organima.\nTagovi: advokatiadvokatska komora beogradzakon o parničnom postupku\nKomemoracija novinarki Gordani Suši u utorak\n(INFOGRAFIKA) Koronavirus u Srbiji: Manje od 100 zaraženih, sve više gradova prešlo 50 odsto vakcinisanih, lakše putovanje u Austriju…\nĐENADIĆ JEDNOGLASNO IZABRAN: Proslavljeni sportista postao predsednik Sportskog saveza grada Šapca


WSJ: Pogoršanje stanje u slučaju neuspeha dijaloga\nNeuspeh dijaloga Beograd-Priština mogao bi da dovede do pogoršanja uslova na severu Kosovu, piše danas list Vol strit džornal (Wall Street Journal), prenoseći upozorenje neimenovanih diplomata.\nU članku u kome se najavljuje sutrašnja nova runda pregovora dve strane u Briselu pod pokroviteljstvom EU, list piše da se "vođe Srbije i Kosova sastaju da se dogovore o uslovima sporazuma koji bi vremenom mogao da promeni veze između dva udaljena balkanska suseda i da izleči ranu koja tinja od raspada Jugoslavije".\nIako je visoka predstavnica EU Ketrin Ešton posle poslednjeg sastanka u Briselu 20.\nmarta rekla da su dve strane veoma blizu rešenja o nekim od najtežih pitanja i da će se 2. aprila održati "zaključni sastanci", list ocenjuje da je postizanje sporazuma daleko od "gotove stvari".\nMeđu preostalim otvorenim pitanjima je koliko će ovlašćenja imati manjinske srpske vlasti u kontroli policije i imenovanju sudija, a nastojanje Srbije da formira asocijaciju srpskih opština s velikim izvršnim ovlašćenjima je izazvalo zabrinutost na Kosovu, ocenjuje Vol strit džornal.\nEvropske diplomate navode da iako svaki sporazum mora da pruži pravu sigurnost za srpsku manjinu na Kosovu oni ne žele da se stvori kosovska verzija Republike Srpske, srpskog entiteta u Bosni s velikom autonomijom koji je doprineo stvaranju blokade u toj zemlji, ukazuje list.


U BiH 23 proizvoda opasna po zdravlje potrošača - Klix.ba\nPovučeno 26.948 komada\nU BiH 23 proizvoda opasna po zdravlje potrošača\n24.9.2012. u 10:40\nU BiH su u ovoj godini 23 proizvoda stavljena na listu nesigurnih, među kojima dominiraju proizvodi namijenjeni djeci, te električna oprema, navode iz Agencije za nadzor nad tržištem BiH.\nDirektorica Agencije Lenka Kozić rekla je Srni da je od početka rada ove agencije do danas sa tržišta BiH povučeno 26.948 komada nesigurnih proizvoda.\nOna je istakla da je u BiH najveći broj nesigurnih proizvoda porijeklom iz Kine – 79 posto, a nakon toga slijede iz Njemačke i SAD tri posto, Austrije, Holandije i Turske dva posto, te Češke, Danske, Francuske, Italije, Koreje, Mađarske, Meksika, Poljske i Slovenije jedan posto.\nPrema njenim riječima, nesigurni proizvodi koji su povučeni sa tržišta BiH su najčešće sadržavali opasne hemijske materije, te shodno tome, u najvećem broju se radilo o hemijskim opasnostima, odnosno rizicima.\nKozićeva je navela da su pored hemijskih opasnosti, postojale opasnosti od elektro šokova, te fizičke i mehaničke opasnosti - oštre ivice kod proizvoda, uslijed čega je dolazilo do fizičkih povreda, te sitni dijelovi koje potrošači, prvenstveno djeca, mogu progutati, što može izazvati gušenje ili opstrukciju probavnog trakta.\n"S obzirom na to da su djeca najranjivija kategorija potrošača, prilikom kontrole proizvoda na tržištu, najviše pažnje se posveti upravo ovim proizvodima. U EU, nesigurni proizvodi o kojima je obaviještenje stiglo putem Rapeks sistema su, nakon odjeće i tekstila, upravo igračke - 324 ili 21 posto od ukupnog broja obavještenja, te električna oprema osam posto", pojasnila je Kozić.\nGovoreći o uvoznicima nesigurnih proizvoda, Kozićeva je rekla da se ne može reći da u BiH postoje firme koje kontinuirano uvoze proizvode koji predstavljaju rizik po zdravlje i sigurnost potrošača.\n"Međutim, ukoliko se pokaže da se kod određenih uvoznika nesigurni proizvodi pojavljuju češće nego kod drugih, oni će svakako biti predmet pojačanog nadzora nadležnih inspekcija u budućnosti", istakla je Kozićeva.\nOna je pojasnila da neposrednu kontrolu proizvoda vrše nadležne inspekcije entiteta i distrikta Brčko, te ako se u postupku nadzora utvrdi da postoje proizvodi koji predstavljaju rizik po zdravlje i sigurnost potrošača, proizvod se povlači sa tržišta, a ukoliko je rizik izuzetno visok, proizvod se i uništava.\nKozićeva je dodala da su i u EU, prema statističkim podacima sa Rapeksa, nesigurni proizvodi bili porijeklom iz Kine 54 posto, iz država članica EU 19 posto, nepoznatog porijekla osam posto, te iz drugih zemalja svijeta 19 posto.\n"Pet najčešćih opasnosti zbog kojih su proizvodi povlačeni sa tržišta EU su rizik od povrede 26 posto, hemijske opasnosti 19 posto, rizik od gušenja 15 posto, davljenja 12 posto, koliko i električni šokovi", rekla je Kozićeva.


Vesti online / Humanitarni most / Teški dani za obolelog ratnika\nDejan Milošević, 39-godišnji oboleli ratnik iz Vranja, nastavlja da vodi borbu za očuvanje nogu kako ne bi završio u invalidskim kolicima jer infekcija kostiju, gangrena levog stopala, hronični dijabetes i vijetnamski sindrom uzimaju svoj danak.\nReporteri "Vesti" posetili su ga ovih dana u prigradskom naselju Čerenac, u zgradi gde se sa majkom Vesnom na divlje uselio i godinama žive bez struje i vode. Tom prilikom uručili su im stalnu mesečnu donaciju od 55 evra anonimnog donatora iz Nemačke koja će im mnogo značiti u nastavku Dejanovog lečenja.\nBolest uzima danak: Dejan i Vesna Milošević\n- Hvala dobročinitelju, hvala svima koji su nam i do sada pomogli jer bez njih ne bi mogao Dejan da se leči. Najnoviji nalazi govore o teškoj infekciji kostiju na obe noge do kolena, a da bi se to zaustavilo, treba da nastavi lečenje na Ortopedskoj klinici Banjica u Beogradu - uzdišući kaže majka Vesna.\nDobili su uput za prvostepenu komisiju, a da li će im biti odobreno lečenje u Beogradu nisu sigurni jer su proletos već jednom bili odbijeni, kada je trebalo da idu u niški Klinički centar.\nOdlazimo od Miloševića sa jedinom željom da prestanu muke po ratniku Dejanu, koji je od 1994. do 1996. branio srpsku nejač u RS kao dobrovoljac. Vratio se slomljen i bolestan, a nakon završetka rata njega se odrekla i Srpska i Srbija. Zato Miloševići poručuju: - Neka su živi i zdravi čitaoci "Vesti", jedini dobrotvori koji nam punih deset godina pomažu!


BAZA STRUČNJAKA MODS-a: Prijavi se i podeli znanje - Mreža organizacija za decu Srbije\nMreža organizacija za decu Srbije – MODS okuplja preko 90 članica, organizacija koje se bave zaštitom i promocijom prava deteta u Srbiji, a od sada će postojati i baza stručnjaka koje će okupljati i pojedince.\nMisija MODS-a je ostvarivanje prava, unapređenje položaja i poboljšanje kvaliteta života dece u Srbiji. MODS se zalaže za inkluzivno društvo u kome sva deca odrastaju bezbedno, zaštićena od zlostavljanja, zanemarivanja, diskriminacije i nasilja, i pod jednakim uslovima ostvaruju pristup kvalitetnom formalnom i neformalnom obrazovanju, zdravstvenoj zaštiti, socijalnim uslugama i zdravoj životnoj sredini.\nMODS BAZA STRUČNJAKA\nŽelimo da oformimo BAZU STRUČNJAKA (MODS Expert Roster) u različitim oblastima specijalizacije koje se direktno ili indirektno tiču prava deteta, zaštite i unapređenja prava dece, kao i unapređenja i razvoja kapaciteta organizacija koje se bave decom. Cilj nam je da na jednom mestu sagledamo stručnjake koji svojim ekspertskim znanjima i iskustvima mogu da doprinesu poboljšanju položaja dece u Srbiji.\nUKOLIKO IMATE STRUČNA ZNANJA I EKSPERTIZU U SLEDEĆIM OBLASTIMA:\nPsiho – socijalni pristup deci\nZaštita dece u vanrednim situacijama\nRad sa decom sa iskustvom traume\nOrganizacioni razvoj i jačanje kapaciteta OCD\nOrganizaciono – komunikacijske oblasti\nPOZIVAMO VAS DA POPUNITE APLIKACIONI FORMULAR i preporučite se za uključivanje u Listu stručnjaka i konsultanata, potencijalnih saradnika MODS-a, koje u skladu sa potrebama možemo da kontaktiramo i angažujemo.\nAplikacioni formular možete naći OVDE\nUz aplikacioni formular dostavite i svoj CV u standardnom EU formatu, na srpskom jeziku na adresu office@zadecu.org.\nLista odabranih stručnjaka, specijalista u svojim oblastima, biće dostupna članicama MODS-a koje imaju potrebu da identifikuju i angažuju osobe sa relevantnim znanjima, iskustvima i referencama, u oblastima koje su od značaja za zaštitu i unapređenje prava dece.\nNadamo se da ćemo formiranjem baze stručnjaka u oblastima koje su od značaja za položaj dece u našem društvu doprineti da se udruže snage i potencijali usmereni ka cilju da svako dete u Srbiji ostvari svoja prava.\nPostanite deo zajednice stručnih ljudi koji svojom znanjem i angažovanjem mogu da doprinesu boljem položaju dece u Srbiji.\nDeinstitucionalizacija Inkluzivno obrazovanje Usluge socijalne zaštite Zaštita dece od nasilja


Vesti online / Scena / Šoubiznis / Šakira bi uskoro mogla da se nađe iza rešetaka?\nSud u Španiji pozvao je pevačicu da o ovom slučaju da iskaz na svedočenju sredinom juna, prenosi AP. Šakira je u to vreme prevashodno živela u Španiji, iako je njeno stalno prebivalište u Panami.\nU optužnici se navodi kako je pevačica prikrila prihode kroz 14 različitih kompanija u zemljama takozvanog poreskog raja. Šakirin tim za odnose sa javnošću navodi da je ona sa lokalnim poreskim organima izmirila ceo dug.\nŠOUBIZNIS Šakira: Bolje da ljulja nego da žulja\nŠOUBIZNIS Šakira čeka drugo dete


Najviši zvaničnici tužilaštava u BiH, ministarstva sigurnosti te policijskih, sigurnosnih i agencija za provođenje zakona sa nivoa BiH, oba entiteta i Brčko distrikta BiH razgovarali su o aktuelnim aktivnostima u borbi protiv terorizma i sprečavanju opasnosti od terorizma.\nU Tužilaštvu BiH održan je sastanak Udarne grupe za borbu protiv terorizma i jačanja sposobnosti za borbu protiv terorizma, kojim je predsjedavala glavna tužiteljica Gordana Tadić.\nNa sastanku su, zbog ozbiljnosti tema o kojima se razgovaralo, sudjelovali ministar sigurnosti BiH Fahrudin Radončić, te direktori i najviši zvaničnici institucija i agencija za provođenje zakona u BiH.\nGlavna tužiteljica Gordana Tadić i rukovodilac Odsjeka za terorizam Tužilaštva BiH Ćazim Hasanspahić, sudionicima su prezentovali realizovane aktivnosti i plan aktivnosti u narednom periodu, naročito u segmentu procesuiranja povratnika sa stranih ratišta.\nU narednom periodu očekuje se podizanje optužnica protiv osumnjičenih koji su nedavno izručeni u Bosnu i Hercegovinu i nalaze se u pritvoru, a za koje su prikupljeni dokazi da su, tokom boravka na području Sirije i Iraka, sudjelovali u strukturama tzv. ”ISIL“-a, koji je od strane Vijeća sigurnosti UN-a proglašen terorističkom organizacijom.\nS obzirom da je BiH članica međunarodne anti-terorističke koalicije, sastanku Udarne grupe su prisustvovali i predstavnici međunarodne zajednice u BiH.


Džuda: Zapad zapostavlja Balkan\nBritanski publicista Tim Džuda\nRegionalne i svetske sile od nedavno posvećuju izuzetno veliku pažnju zemljama Zapadnog Balkana, kaže Tim Džuda, novinar poznatog britanskog nedeljnika Ekonomist, koji je tokom 1990-tih izveštavao o ratovima na tlu bivše Jugoslavije, a potom objavio nekoliko knjiga o Srbiji i Kosovu.\nU razgovoru za Glas Amerike, Džuda je istakao da Zapad ima dva cilja: održavanje regionalne stabilnosti i minimiziranje ruskog uticaja na jugoistoku Evrope.\nDžuda primećuje da su Zapad, a pre svega Evropska unija, pogrešno procenili da mogu da smanje svoje angažovanje na jugoistoku Evrope.\n“Nastupio je višegodišnji period dobroćudnog zapostavljanja. Nadam se da tome dolazi kraj. Unija je trenutno obuzeta Grčkom, migrantima, Ukrajinom i svim ostalom problemima. Ideja je bila da region više nije u ratu, te zemlje sada treba da nastave po planu na putu učlanjenja, odnosno da sprovedu poglavlja sa nebrojenim uputstavima, što nije nimalo lako. Ali, posle inicidenta, kao što je bilo nasilje u Kumanovu, Brisel preusmerava pažnju.”\nNaš sagovornik kaže da je pozitivno što šefica evropske diplomatije Federika Mogerini, koja poznaje i prilike i lidere zapadnog Balkana, zajedno sa nemačkom kancelarkom Angelom Merkel, vodi sve aktivniju politiku u regionu. Ali, takođe upozorava:\n“Ostaje problem da zemlje koje se nadaju učlanjenju stiču utisak da je taj cilj veoma dalek, što pospešuje stvaranje atmosfere u kojoj preovlađuje mišljenje da potrebne reforme ne donose nikakvu korist, pa se mogu odlagati.”\nNedovoljno bliska saradnja sa zemljama koje žele učlanjenje u evropski blok takođe otvara vrata za širenje uticaja Rusije, koja ne krije svoju antizapadnu geostrategiju, kaže Džuda.\n“Ne treba zanemariti mogućnost stvaranja situacije u kojoj bi jedna od tih zemalja u datom trenutku prihvatila da Rusija stacionira balističke rakete ili radarski sistem na svom tlu. To možda trenutno izgleda nemoguće, ali ne isključuje potrebu da sve zemlje budu na istom putu i kreću se u istom pravcu. Jedan važan korak bi, na primer, bio da Crna Gora krajem godine dobije poziv za članstvo u NATO.”\nTreba pratiti još jednu potencijalno destabilizujuću pojavu u regionu, kaže Džuda:\n“Nazvao bih to mamcem džihadizma za muslimane iz tog područja. Situacija nije dramatična u smislu da neki naročito veliki broj ljudi iz Bosne, Kosova ili Sandžaka namerava da se pridruži borbi Islamske grupe. Međutim, razvija se latentna mogućnosti slabljenja tradicionalno tolerantnih islamskih struktura i običaja u zemljama Zapadnog Balkana. Takva vrsta erozije nije dobrodošla.”\nPovodom priliva hiljada migranata sa Bliskog Istoka, Džuda je rekao da dolazak i prolaz tih izbeglica kroz Makedoniju i Srbiju, predstavlja mnogo manji problem od odliva velikog broja mladih, visokoobrazovanih, ljudi neophodnih za izgradnju demokratskih i tržišno orijentisanih država na jugoistoku Evrope.


Herceg Novi član Evropske federacije gradova sa fortifikacijama - Herceg Novi Cool\nHerceg Novi član Evropske federacije gradova sa fortifikacijama\nHerceg Novi je zvanično postao član Evropske federacije gradova sa fortifikacijama – EFFORTS, zajednice čija je misija očuvanje i upotreba fortifikacionog naslijeđa, kao stalne veze sa zajedničkom, evropskom istorijom i preduslova društvenog, ekonomskog i prostornog razvoja.\nKako je saopšteno iz PR službe Opštine, Evropska federacija gradova sa fortifikacijama poželjela je dobrodošlicu Herceg Novom u najnovijem, avgustovskom izdanju biltena i u toj publikaciji predstavila tvrđave Forte Mare, Kanli Kula i Španjola.\n„Takođe, u biltenu je predstavljen projekat „Fortitude“, na kojem je jedan od partnera Opština Herceg Novi, a projekt lider Grad Šibenik, koji je takođe član ove Federacije. Učlanjenjem u EFFORTS Herceg Novi još jednom potvrđuje da su prioriteti lokalne uprave briga o utvrđenjima koja su neprocjenjiv dio kulturne baštine, umrežavanje sa drugim evropskim gradovima, kao i organizovan pristup mogućnostima finansiranja i zajedničkog djelovanja na zaštiti i očuvanju istorijskog naslijeđa, poručuju iz Javne ustanove kulture „Herceg Fest“, koja gazduje tvrđavama Kanli Kula i Forte Mare“, navodi se u saopštenju uz podsjećanje da EFFORTS broji oko 90 članova čija je misija razmjena stručnih znanja i vještina, promocija saradnje i isticanje značaja fortifikacionog naslijeđa.\nDo osnivanja ove organizacije nije postojala aktivna evropska mreža utvrđenih gradova, utvrda i odbrambenih linija, tako da je ovaj specifični dio naslijeđa bio nedovoljno predstavljen u evropskom kontekstu. Polazeći od toga, EFFORTS okuplja gradove koji prepoznaju značaj očuvanja i ponovne upotrebe fortifikacionog naslijeđa, kako sa aspekta njegovog značaja u oblikovanju evropske istorije, arhitekture i inženjerstva, tako i zbog mogućnosti jačanja interkulturalnog i međunarodnog dijaloga. EFFORTS sarađuje sa predstavnicima svih evropskih zemalja, kako bi branila interese lokalnih i regionalnih vlasti i zastupala ovaj važan dio kulturne baštine pred institucijama Evropske unije i šire.\nEFFORTS AUGUST NEWSLETTER\nPrethodni članakBert Rogers soulfull veče u People's-u\nSljedeći članakUprkos svemu vrhunski umjetnici stižu na HSF\nHerceg Novi dio akcije Međunarodnog dana čišćenja plaža\nNove radionice ručnog štampanja na tekstilu\nBez ljubavi večeras u Orki\nOsvajanje slobode – izložba posvećena oslobođenju Herceg Novog\nCoffee Morning u Kolektivu


NSinfo: Dani Vojvodine u Banja Luci\nDani Vojvodine u Banja Luci\n„Dani Vojvodine u Banja Luci“ dobra inicijativa kojom se predstavljaju privredni i turistički potencijali Vojvodine\n„Odnosi Republike Srpske i Republike Srbije nikada nisu bili bolji, a to je plod mudrih politika državnih rukovodstava koje uspevaju da odgovore brojnim izazovima i iskušenjima“, poručio je danas potpredsednik Pokrajinske vlade Đorđe Milićević, prilikom svečanog otvaranja Poslovnog foruma u Banja Luci. Forum se održava u saradnji Privrednih komora Republike Srpske i AP Vojvodine u okviru manifestacije „Dani Vojvodine u Banja Luci“.\nMilićević je izjavio da su u celoj Srbiji, pa tako i u Vojvodini, privredne prilike ohrabrujuće. Kako je dalje naveo, industrijska proizvodnja u prvih osam meseci ove godine je, u odnosu na isti period prošle godine, povećana za 6,5 odsto. U isto vreme, vrednost našeg izvoza, uz rast od 19,6 odsto, veća je od 3,6 milijaradi dolara. Broj turista koji je u tom periodu posetio Vojvodinu porastao je za skoro 10 odsto i premašio je 320.000, od čega su gotovo polovina bili stranci. Konačno, broj nezaposlenih lica u Vojvodini je smanjen za 22.569, ili za 14 procenata.\n„Iako je privredna saradnja i danas na zavidnom nivou, mnogo je prostora za njeno intenziviranje. Na nama je da pravne okvire maksimalno iskoristimo, te popunimo konkretnim kreativnim rešenjima i oblicima saradnje, čemu je i posvećen današnji skup“, zaključio je Milićević. On je podsetio da su prioritetni projekti rekonstrukcija pruge Šid-Bijeljina, gradnja Fruškogorskog koridora od Novog Sada do Rume, a zatim preko Šapca do Republike Srpske, što će olakšati putne i transportne veze.\nPotpredsednica Vlade Republike Srpske Srebrenka Golić istakla je da je Vlada Republike Srpske spremna da se maksimalno angažuje kako bi pomogla privrednicima iz Srpske da snažnije izađu na tržište, te da podrži svaku investiciju koja iz Vojvodine dođe u Republiku Srpsku.\nNa Poslovnom forumu koji je okupio brojne privrednike, prezentovani su potencijali i investicioni ambijent u Republici Srpskoj i pokrajini Vojvodini, kao i potencijali Razvojne agencije Vojvodine.\nPotpredsednik Pokrajinske vlade se, tokom dvodnevne posete Banja Luci, sastao i sa gradonačelnikom Igorom Radojičićem.\nPrilikom susreta je ocenjeno su da su „Dani Vojvodine u Banja Luci“ dobra inicijativa kojom se predstavljaju privredni i turistički potencijali Vojvodine Republici Srpskoj, te odlična prilika za povezivanje privrednika i sklapanje konkretnih poslova.\nPotpredsednik Pokrajinske vlade pozvao je gradonačelnika u uzvrtanu posetu Vojvodini kako bi se prezentovali potencijali Banja Luke i Republike Srpske Novom Sadu, posebno u kontekstu predstojećih događaja kada će Novi Sad biti Omladinska prestonica Evrope i Evropska prestonica kulture.\nDelegacija Pokrajinske vlade posetu nastavlja na manifestaciji „Dani Vojvodine u Banja Luci“ u organizaciji Turističke organizacije Vojvodine, gde će i tokom narednog dana na Trgu Krajine u Banja Luci, biti predstavljene turističke ponude gradova i opština AP Vojvodine.\n... ap vojvodina, ekonomija, evropa, evropska prestonica kulture, kultura, Novi Sad, omladinska prestonica evrope, poljoprivreda, posao, privreda, region, saradnja, sport


Splav Kartel - Kuda Izaci\nZatvaranje Sezone - Žile Hram i Milena Sandić\nNezaboravno mesto za ludi noćni provod u Beogradu svakako je sada već poznati splav Kartel. Svoje mesto našao je na ušću reke Save u Dunav, gde sve svoje goste dočekuje u fascinanatnom ambijentu i sa mnogo pozitivne energije.\nUkoliko i vi želite da doživite trenutke za pamćenje onda je ovo idealno mesto za vaš naredni izlak. Iako jedno od novijih mesta na beogradskoj noćnoj sceni splav Kartel je veoma brzo postao omiljeno mesto onih ljudi koji žele da žive život punim plućima. Za neverovatno dobru zabavu na splavu Kartel često su zadužene poznate ličnosti sa domaće muzičke scene, pa je ovaj splav često pun do poslednjeg mesta.\nOsim po odličnoj muzici splav Kartel je poznat i po vrhunskoj usluzi, lepim devojkama i fenomenalnom ambijentu. Zato ukoliko i vi želite da doživite trenutke za pamećenje vreme je da nas pozovete i rezervišete svoje mesto na splavu Kartel.


Čegarski bol, Niš – Kultura na DAR\nAutori: Miroslav Mitić i Ivan Mančić\nFilm Čegarski bol nas upoznaje sa čuvaraom srpske tradicije, Selomirom Markovićem, u narodu poznatm kao čika Sele, koji više od 30 godina volonterski čuva, održava i dočekuje goste na spomen parku Čegar nadomak Niša.\nOvaj spomenik je podignut u slavu poginulim resavskim junacima i slavnom vojvodi Stevanu Sinđeliću u bitci na Čegru u Prvom srpskom ustanku. Čika Sele je zajedno sa svojom porodicom ceo svoj život posvetio Čegru. Njegova porodica tu boravi i leti i zimi, 365 dana u godini. Mnogi za njega sa pravom kažu da je on srpski čika Đorđe (čuvar srpskog groblja u Solunu). Čika Sele svakog dana po dolasku zapali sveću poginulim junacima, počisti kompleks i izvrši pripreme za doček najavljenih i nenajavljenih gostiju kojima sa puno emocija prenosi detalje iz istorije, objašnjava tok čegarske bitke i često, sa suzama na licu, ponovo proživi čitavu bitku. Čika Sele nije samo čuvar kompleksa, već i svedočenja meštana o ovom događaju koja su se u vidu predanja sačuvala i prenosila sa kolena na koleno. Nesebično ih deli sa posetiocima i veštim besedništvom osigurava da njihov boravak na Čegru ostane upamćen.\nOd 1988 godine čika Sele čuva ovaj spomenik potpuno volonterski. Ni on ni članovi njegove porodice nisu zapošljeni pri gradu i retko ko bi nešto tako radio bez novčane nadoknade. To je istinski dokaz da on voli ono što radi i daje nesebičan ljudski napor da svako ko poseti Čegar bude domaćinski dočekan, da čuje istorijske činjenice koje se pripovedaju sa puno emocija i da kod sebe probudi želju za čuvanjem tradicije i kulturne baštine.


Izjava za javnost predsednika NUNS-a – LocalPress\nNezavisno udruženje novinara Srbije zauzelo je jasan stav da učešće u novoj radnoj grupi za bezbednost novinara oroči na tri meseca i da predstavnicima Vlade Srbije i Ministarstva kulture i informisanja uputi zahteve, koji bi u suštini bili sažetak zahteva koji se tiču bezbednosti novinara od 13 zahteva Medijske koalicije Vladi Srbije iz 2018. godine, i od ispunjenja bi zavisio naš dalji ostanak u razgovorima sa predstavnicima države.\nTakav stav očigledno ne dele pojedini partneri iz Medijske koalicije i izvinjavam se što sam im u intervjuu za portal Tačno.net pripisao nešto što ne podržavaju. Podsećam da nijedan od 13 zahteva, koje smo pre dve i po godine ultimativno postavili, nije uspunjen, a u međuvremenu su se ambijent i uslovi u kojima nezavisni novinari i mediji rade drastično pogoršali.\nU intervjuu sam izjavio da smo na sastanku neformalne Medijske koalicije, u kojoj su, pored Nezavisnog udruženja novinara Srbije i Nezavisno društvo novinara Vojvodine, Asocijacija medija, Asocijacija nezavisnih elektronskim medija (ANEM), Lokal press i Asocijacija onlajn medija (AOM), usaglasili nekoliko zahteva povodom ulaska u novu radnu grupu za bezbednost novinara pod pokroviteljstvom Vlade Srbije i resornog ministarstva.\nOčigledno sam, međutim, pogrešno razumeo pojedine koleginice i kolege i potom nenamerno svim partnerima iz Medijske koalicije pripisao stavove i uslove NUNS-a o daljem učešću u razgovorima sa predstavnicima države.\nBeograd, 15. januar 2021. godine


Tači u Vašingtonu izgovorio ono što nikako nije smelo da se izgovori - alo.rs\nAUTOR: Alo.rs/ Tanjug/ M. I. DATUM I VREME: 26.02.2020. 11:30\nTači je u Vašingtonu razgovarao sa predstavnikom Stejt departmenta za zapadni Balkan Metjuom Palmerom i šefom Atlanskog saveta Dejmonom Vilsonom.\nPredsednik privremenih institucija u Prištini Hašim Tači sa njima je razgovarao o mogućnostima za postizanje konačnog sporazuma sa Srbijom što će, kako je ocenio, doneti "uzajamno priznavanje i članstvo Kosova u Ujedinjenim nacijama".\nTači je na fejsbuku, objavio i fotografiju nastalu posle večere, na kojoj je i Vljora Čitaku, prištinska predstavnica u UN, a napisao je i da su večeri prisustvovali i predstavnici Senata, Kongresa i vladinih institucija u Vašingtonu.\nTači se danas sastao u SAD i sa bivšim ambasadorom OEBS-a u Prištini Vilijamom Vokerom, a na svom fejsbuk profilu je taj susret opisao kao prijateljski.\nTači je Vokera nazvao svojim prijateljem i prijateljem svih Albanaca i dodao da su razgovarali "o dostignućima Kosova posle rata i načinima da se nastavi sa saradnjom".\n“Prijatelji Kosova uvek su nam pomagali da napredujemo i poboljšamo život naših građana“, napisao je Tači.\nSAD razgovara I prima ratnog zlocinca I teroristu. Sama Amerika je OVK stavila na listu teroristickih organizacija , da bi kasnije kad America ide u prilog sa Tim istim teroristima saradjivala. Nesto slicno su posle 1945 radili da nacistima.\nKoji kreten debil šta sve radi da bi profitirao ali slaba Vajda posrnuli starac Voker da se ogrebe za koju kintu i ti češatori takodje oni će ga uvesti u UN oče kad na vrbi rodi groždje.Kompletan idiot nek živi u zabludi\nVRTOGLAVO VISOKA KAZNA Evo koliko Bečlijka treba da plati zbog bacanja pikavca iz auta


Centar grada će biti zatvoren: Doček menja trase prevoza - Infobrif\nObjavljeno 30.12.2019. u 18:02 poslednja izmena 30.12.2019. u 18:12\nVečeras od 18.00 do sutra u 3.20, kao i u utorak od 18.00 do srede 1. januara u 3.00, biće zatvoren kompletan potez ispred Doma Narodne skupštine i Trga Nikole Pašića.\nPreciznije, vozila neće moći da saobraćaju Dečanskom do Terazijskog tunela, Trgom Nikole Pašića do Terazija, Bulevarom kralja Aleksandra do Resavske, a zatvorene će biti i Kneza Miloša i Takovska do Kralja Milana na jednoj, odnosno Kosovske na drugoj strani. Konačno, vozila neće moći da prolaze ni Vlajkovićevom ka Trgu republike, ni Ulicom Dragoslava Jovanovića.\nRadojičić pozvao sve Beograđane i goste da dočekaju Srpsku…\nTinejdžer ubio devojčicu, pucao iz lovačke puške\nRadojičić pozvao sve Beograđane i goste da dočekaju Srpsku Novu godinu ispred Hrama\nSpektakli u metropolama širom sveta za doček 2020. (VIDEO)


ZASEDALO GRADSKO VEĆE: Budžet uvećan za skoro pola milijarde dinara – Zrenjanin\nZASEDALO GRADSKO VEĆE: Budžet uvećan za skoro pola milijarde dinara\n18/06/2019 20/06/2019 List Zrenjanin\nBudžet grada Zrenjanina uvećan je nakon današnjeg usvajanja rebalansa za skoro pola milijarde dinara: sa 4,55 milijardi na 5,09 milijardi dinara – konstatovalo je Gradsko veće na današnjoj sednici.\nOsim većih transfera sa viših nivoa vlasti, skoro su duplirani prihodi budžeta od prodaje nefinansijske imovine kojom raspolaže Grad: sa 180,8 na 353,2 miliona dinara. Uvećani su troškovi iz budžeta za povećanje zarada u Predškolskoj ustanovi i pokrivanje troškova odvodnjavanja.\nBudžet je u deficitu od 357,8 miliona dinara, što se pokriva viškom prihoda iz ranijih godina.\nVećnici su, kroz više tačaka dnevnog reda upoznati sa poslovanjem JKP „Vodovod i kanalizacija“: osim usvojenog izveštaja o poslovanju koji konststuje gubitak od 62,8 miliona dinara, podneti su izveštaji o realizaciji subvencija iz budžeta za prošlu i planom subvencija za ovu godinu u visini od 193.450.000 dinara: za spregnuti rad sa „fabrikom vode“, zanavljenje opreme nabavku sredstava za dezinfekciju vode i vodomera.\nOd javnih preduzeća, čiji su izveštaji i planovi razmatrani, zamenik gradonačelnika Saša Santovac se posebno pozitivno izrazio o Javnom preduzeću za urbanizam, čiji su stručni radnici za kratko vreme izradili i velik broj planova regulacija i tako pomogli i Gradu i investitorima.\nVeće je usvojilo i nekoliko odluka vezanih za korišćenje vodenog prostora i privezišta za čamce na teritoriji grada Zrenjanina. Članovi Veća su, bez odlučivanja, primli k znanju Izveštaj o reviziji konsolidovanih finansijskih izveštaja završnog računa budžeta grada za prošlu godinu, koji je izradila Državna revizorska institucija.\n← JOŠ DESET DANA DO EVROPSKOG PRVENSTVA: Ženski košarkaški mars održan danas u centru\nGRADONAČELNIK POTVRDIO: Zdrava voda iz česmi krajem meseca →